Ειρήνη Σαρίογλου «Να φέρουμε τον κόσμο στο Καστελλόριζο και να μεταφέρουμε το Καστελλόριζο στα πέρατα της οικουμένης» - Speak News\nΑρχική Πολιτισμός Ειρήνη Σαρίογλου «Να φέρουμε τον κόσμο στο Καστελλόριζο και να μεταφέρουμε το...\nΕιρήνη Σαρίογλου «Να φέρουμε τον κόσμο στο Καστελλόριζο και να μεταφέρουμε το Καστελλόριζο στα πέρατα της οικουμένης»\n9 Σεπτεμβρίου, 2021 14:00 μμ\n6ο Διεθνές Φεστιβάλ Ντοκιμαντέρ Καστελλορίζου ”Πέρα Από Τα Σύνορα”\nΗ Καλλιτεχνική Διευθύντρια του Φεστιβάλ Ντοκιμαντέρ Καστελλόριζου, Ειρήνη Σαρίογλου, μιλάει στο SPEAKNEWS για το 6ο Διεθνές Φεστιβάλ Ντοκιμαντέρ Καστελλορίζου ”Πέρα Από Τα Σύνορα” που πραγματοποιήθηκε τον Αύγουστο, υπό την αιγίδα της Προέδρου της Δημοκρατίας κ. Κατερίνας Σακελλαροπούλου.\n– Ποια είναι η σημασία του τίτλου «Πέρα από τα σύνορα» του 6ο Διεθνές Φεστιβάλ Ντοκιμαντέρ Καστελλορίζου;\nΟ τίτλος «Πέρα από Σύνορα» υποδηλώνει αφενός το διεθνή χαρακτήρα του Φεστιβάλ και αφετέρου την εθνική εμβέλεια, που έχει αποκτήσει. Κάθε χρόνο μας στηρίζει ένας μεγάλος αριθμός ξένων συντελεστών και καλεσμένων. Το Καστελλόριζο είναι ένας τόπος με μακραίωνη και σπουδαία ιστορία. Αυτή την ιστορία επιθυμούμε να προβάλουμε στα πέρατα του κόσμου. Συγκεκριμένα στόχος μας είναι: «να φέρουμε τον κόσμο στο Καστελλόριζο και να μεταφέρουμε το Καστελλόριζο στα πέρατα της οικουμένης».\n– Σε τι διαφοροποιήθηκε από τα προηγούμενα το φετινό, 6ο Διεθνές Φεστιβάλ Ντοκιμαντέρ Καστελλορίζου;\nΠροσπαθούμε κάθε χρόνο το Φεστιβάλ να εξελίσσεται και να εμπλουτίζεται. Λάβαμε περίπου 600 ταινίες τεκμηρίωσης πολύ υψηλού επιπέδου. Επίσης, φέτος είχαμε την τιμή να συνεργαστούμε με την Κρατική Ορχήστρα Αθηνών (ΚΟΑ), η οποία επένδυσε μουσικά τα διαλείμματα. Ακόμα, το πρόγραμμα προβολών του «Πανοράματος», δηλαδή των εκτός διαγωνισμού ντοκιμαντέρ, ήταν πιο πλούσιο από κάθε άλλη φορά. Τέλος, στη νησίδα του Αγίου Γεωργίου έλαβε χώρα ενδιαφέρον θεατρικό αναλόγιο με θέμα την άγνωστη συνεισφορά του Κωνσταντίνου Πολυχρονιάδη στην προβολή της Ελληνικής Επανάστασης. Με άλλα λόγια, οι επισκέπτες και οι κάτοικοι του Καστελλορίζου είχαν την ευκαιρία να παρακολουθήσουν εξαιρετικά ντοκιμαντέρ, αλλά και να συμμετάσχουν και στις παράλληλες πολιτιστικές και εκπαιδευτικές δράσεις του Φεστιβάλ.\nΠέρα από τις ίδιες τις ταινίες-ντοκιμαντέρ τι άλλο μπόρεσαν να παρακολουθήσουν οι επισκέπτες του νησιού στο πλαίσιο της φετινής διοργάνωσης;\nΦέτος είχαμε ακόμη περισσότερες συμμετοχές. Συγκεκριμένα, ανάμεσα σε πολλές ταινίες τεκμηρίωσης -ιστορικού και κοινωνικοπολιτικού περιεχομένου- επιλέχθηκαν τα καλύτερα 27 ντοκιμαντέρ, τα οποία θα απαρτίζουν το διαγωνιστικό τμήμα. Στο πλαίσιο όμως του Φεστιβάλ, όπως κάθε χρόνο, πραγματοποιήθηκαν ενδιαφέρουσες παράλληλες δράσεις. Οι επισκέπτες του νησιού παρακολούθησαν επιμορφωτικά σεμινάρια και εκθέσεις φωτογραφίας. Επίσης παρουσιάστηκε η τελευταία έκδοση του ΙΔ.ΙΣ.ΜΕ., που αφορούσε στον Πρέσβη, Θεμιστοκλή Λ. Χρυσανθόπουλο και τα απομνημονεύματά του με τίτλο: «Στους δαιδάλους της ελληνικής διπλωματίας-Υπουργείο Εξωτερικών 1945-1980». Ενώ τα παιδιά παρακολούθησαν παραστάσεις θεάτρου σκιών, μαθήματα φωτογραφίας και μουσικής και συμμετείχαν σε εκπαιδευτικά προγράμματα του Εθνικού Ιστορικού Μουσείου. Συναυλίες από σπουδαία μουσικά σύνολα και διακεκριμένους ερμηνευτές πλαισίωσαν τη διοργάνωση προσδίδοντάς της μια πολύ όμορφη ατμόσφαιρα.\n– Πόσο και σε ποια σημεία δυσκόλεψε την διεξαγωγή του φετινού Φεστιβάλ η πανδημία του κορονοϊού;\nΌπως συνέβη και την περσινή χρονιά, το Φεστιβάλ διεξήχθη κάτω από τις δυσμενείς συνθήκες, που επέφερε παγκοσμίως η πανδημία. Παντού επικρατεί το ίδιο αίσθημα φόβου και ανησυχίας. Αδιαμφισβήτητα παρουσιάστηκαν δυσκολίες εξαιτίας του Κορονοϊού. Κυρίως χρειάστηκε να είμαστε πιο προσεκτικοί και προνοητικοί από κάθε άλλη φορά.\n– Τι ήταν αυτό, πιστεύετε, που συνέβαλε έτσι ώστε, παρ’ όλες τις δυσκολίες, να συγκεντρωθούν τόσο πολλές υποψηφιότητες κι από τόσο πολλές και διαφορετικές χώρες;\nΠράγματι, φέτος παρ’ όλες τις δυσκολίες, οι συμμετοχές αυξήθηκαν εμφανώς. Συγκεκριμένα, οι υποψηφιότητες, που στάλθηκαν και αφορούσαν το διαγωνιστικό μέρος, ήταν 569 ταινίες τεκμηρίωσης από 50 διαφορετικές χώρες . Από εκείνες επιλέχτηκαν οι 27 καλύτερες, οι οποίες και διαγωνίστηκαν. Νομίζω η σοβαρότητα και η αφοσίωση, αλλά και η σκληρή δουλεία αποτελούν την καλύτερη συστατική επιστολή για το Φεστιβάλ.\n– Πόσο υψηλό ήταν το επίπεδο των φετινών συμμετοχών και πόσο πιστεύετε ότι δυσκολεύτηκε η επιτροπή στο έργο της αξιολόγησής τους;\nΌλες οι ταινίες τεκμηρίωσης του 6ου Διεθνούς Φεστιβάλ Ντοκιμαντέρ Καστελλορίζου ήταν πραγματικά πολύ υψηλού επιπέδου. Ο πήχης ανέβηκε σημαντικά. Παρόλα αυτά και η φετινή κριτική επιτροπή απαρτιζόταν από πολύ ικανά και καταξιωμένα μέλη. Ως εκ τούτου, κατάφεραν να αξιολογήσουν δίκαια και κυρίως τεκμηριωμένα τα διαγωνιζόμενα ντοκιμαντέρ.\n– Μιλήστε μας και για τον θεσμό του τιμώμενου Φεστιβάλ που καθιερώσατε από φέτος. Με ποιο σκεπτικό θεσμοθετήθηκε, ποιο Φεστιβάλ τιμάτε στην πρώτη απονομή και γιατί;\nΦέτος τιμήσαμε το Ολλανδικό Φεστιβάλ « Μovies that Matter». Σκοπός μας η διεύρυνση της συνεργασίας μας και η ανταλλαγή ταινιών, αλλά και εμπειριών.\n– Πόσο σημαντικό είναι ότι το Φεστιβάλ γίνεται σε ένα ακριτικό νησί όπως το Καστελλόριζο και τι σημαίνει αυτό για τον τόπο και τους κατοίκους του;\nΤο Καστελλόριζο αποτελεί έναν σημαντικό τόπο, με φυσικό πλούτο, σπουδαία ιστορία και ιδιαίτερη γεωγραφική θέση. Οφείλουμε να το περιφρουρήσουμε και κυρίως να το αναδείξουμε. Ας μη ξεχνάμε πως το νησί μέχρι και την Μικρασιατική Καταστροφή άκμαζε σε όλους τους τομείς υιοθετώντας στοιχεία από τη βασίλισσα της Ιωνίας, τη Σμύρνη. Έτσι απώτερος σκοπός του Φεστιβάλ είναι να λάβει το νησί τη θέση που του αξίζει στο πολιτιστικό γίγνεσθαι. Μέσω της εθνικής εμβέλειας που έχει αποκτήσει η διοργάνωση ο τόπος ωφελείται ποικιλοτρόπως. Χωρίς αμφιβολία οι δεσμοί που συνδέουν το νησί και τους κατοίκους του με την ομάδα συνεργατών και καλεσμένων του Φεστιβάλ δυναμώνουν χρόνο με το χρόνο και πλέον όλοι ανυπομονούν για αυτή τη μεγάλη γιορτή ιστορίας και πολιτισμού.\nΠροηγούμενο άρθροΑμμόχωστος «Μία έρημη πόλη μες το συρματόπλεγμα»\nΕπόμενο άρθροΚρατικό Θέατρο Βορείου Ελλάδος


Ακόμη 16 κρούσματα και 3 νεκροί από τον κορωνοϊό στην Ελλάδα\n🕔13/05/2020 - 18:23\nΠόσα είναι μέχρι στιγμής τα συνολικά κρούσματα του ιού, σύμφωνα με το υπουργείο Υγείας\nΣυνολικά 16 νέα κρούσματα του κορωνοϊού SARS-CoV-2 καταγράφηκαν στη χώρα μας το τελευταίο 24ωρο, εκ των οποίων τα 10 ανήκουν σε γνωστές συρροές κρουσμάτων, όπως ανακοίνωσε το υπουργείο Υγείας.\nΈτσι, ο συνολικός αριθμός των κρουσμάτων ανέρχεται πλέον σε 2.760, εκ των οποίων το 55,4% αφορά άνδρες. Από αυτά, 610 (22,1%) θεωρούνται σχετιζόμενα με ταξίδι από το εξωτερικό και 1.402 (50,8%) είναι σχετιζόμενα με ήδη γνωστό κρούσμα.\nΕπίσης, 28 συμπολίτες μας νοσηλεύονται διασωληνωμένοι. Η διάμεση ηλικία τους είναι 71 ετών. Από αυτούς οι 10 (35,7%) είναι γυναίκες και οι υπόλοιποι άνδρες. Το 96,4% έχει υποκείμενο νόσημα ή είναι ηλικιωμένοι 70 ετών και άνω. Παράλληλα, 88 ασθενείς έχουν εξέλθει από τις ΜΕΘ.\nΤέλος, έχουμε 3 ακόμα καταγεγραμμένους θανάτους με τους οποίους οι νεκροί από τον κορωνοϊό στην Ελλάδα έφτασαν πλέον τους 155. Οι 41 ήταν γυναίκες (26,5%) και οι υπόλοιποι άνδρες. Η διάμεση ηλικία των θανόντων συμπολιτών μας ήταν τα 75 έτη και το 93,5% είχε κάποιο υποκείμενο νόσημα ή/και ηλικία 70 ετών και άνω. Σημειώνεται ότι μέχρι στιγμής έχουν συνολικά ελεγχθεί 112.042 κλινικά δείγματα.\nΈλεγχοι στη Λάρισα, ιχνηλάτηση στη Λέσβο\nΕν τω μεταξύ, όπως έγινε γνωστό, ολοκληρώθηκαν, σε συνεννόηση με την Γενική Γραμματεία Πολιτικής Προστασίας, οι έλεγχοι στην περιοχή Νέας Σμύρνης Λάρισας. Συγκεκριμένα διενεργήθηκαν 652 δειγματοληψίες σήμερα από 17 κλιμάκια του Πρωτοβάθμιου Εθνικού Δικτύου Υγείας (ΠΕΔΥ) Θεσσαλίας, με την υγειονομική καθοδήγηση του Καθηγητή Επιδημιολογίας Χρήστου Χατζηχριστοδούλου και τον διοικητικό συντονισμό του Περιφερειάρχη Κώστα Αγοραστού. Η διαδικασία ιχνηλάτησης θα συνεχιστεί και τις επόμενες ημέρες με σκοπό την αποτύπωση της επιδημιολογικής εικόνας στην περιοχή σύμφωνα με το σχέδιο «Ημέρα 0, Ημέρα 7, Ημέρα 14» το οποίο είναι σε εφαρμογή.\nΠαράλληλα, σε ελέγχους που διενεργήθηκαν χθες σε μετανάστες που διαμένουν σε πρόχειρη δομή φιλοξενίας στην Λέσβο διαπιστώθηκαν 2 κρούσματα κορωνοϊού. Η διαδικασία ιχνηλάτησης συνεχίζεται έως αυτή τη στιγμή. Έχουν τεθεί σε κατ' οίκον περιορισμό 25 κάτοικοι του νησιού και 2 στελέχη του Λιμενικού Σώματος, που χαρακτηρίστηκαν «στενές επαφές επιβεβαιωμένων κρουσμάτων».


Ομιλία του Πρωθυπουργού Κυριάκου Μητσοτάκη στο Κογκρέσο - KalimeraEllada.gr\nΗ πρόσκληση σηματοδοτεί τον ενισχυμένο ρόλο της Ελλάδας στην ευρύτερη περιοχή και το εξαιρετικό επίπεδο των διμερών μας σχέσεων.\nO Κυριάκος Μητσοτάκης είναι ο πρώτος Έλληνας Πρωθυπουργός που θα μιλήσει στο Κογκρέσο, ενώ πρόσκληση για τέτοιου είδους ομιλία απευθύνεται σε πολύ εξαιρετικές περιπτώσεις σε ξένους ηγέτες.\nΣυγκεκριμένα, τα τελευταία 40 χρόνια 70 φορές ξένοι ηγέτες απευθύνθηκαν σε κοινή συνεδρίαση του Κογκρέσου. Από αυτούς μόνο οι 33 δεν ήταν αρχηγοί κράτους. Ομιλία στο Κογκρέσο έχουν απευθύνει μέχρι σήμερα είτε ηγέτες χωρών που είναι στρατηγικοί εταίροι των ΗΠΑ (Ισραήλ, Ινδία, Ιαπωνία, Αυστραλία, ΗΒ) ή εξέχουσες προσωπικότητες (Μαντέλα, Βαλέσα κα). Η ομιλία του κ. Μητσοτάκη θα είναι η πρώτη αντίστοιχη ομιλία μετά την πανδημία (η τελευταία ήταν του ΓΓ ΝΑΤΟ το 2019).\nΟμιλία Μητσοτάκης Κογκρέσο\nΠροηγούμενο άρθροΠροσοχή: Οι ηλεκτρικές συσκευές που τραβούν ρεύμα όταν είναι κλειστές και εκτινάσσουν τους λογαριασμούς της ΔΕΗ\nΕπόμενο άρθροΓιάννης Βογιατζής: «Η γυναίκα μου πέθανε στα χέρια μου, ήταν μια κυρία ανεπανάληπτη»


Νότης Περγιάλης – Ovi Greece\nΦεύγοντας από τη ζωή στις 10 Νοεμβρίου του 2009, ο συγγραφέας, στιχουργός, σκηνοθέτης και ηθοποιός Νότης Περγιάλης άφησε πίσω του τεράστιο καλλιτεχνικό έργο στον χώρο της μουσικής, του θεάτρου και του κινηματογράφου.\n“Διώξε τη λύπη παλικάρι/Πάμε μια βόλτα στο φεγγάρι”…\nέγραψε το 1961, για ένα υπέροχο τραγούδι που μελοποιήθηκε από τον Μάνο Χατζιδάκι, για να το τραγουδήσουν στη συνέχεια εκατοντάδες χείλη.\nΓεννημένος τον Αύγουστο του 1920, σπούδασε στο Θεατρικό Σπουδαστήρι του Βασίλη Ρώτα. Από το 1949, εργάσθηκε ως ηθοποιός και συγγραφέας στο θέατρο, τον κινηματογράφο και το ραδιόφωνο, ενώ μέχρι το θάνατό του ανέβαζε θεατρικές παραστάσεις με ερασιτεχνική ομάδα στους Αγίους Θεοδώρους Κορινθίας. Θεατρικά έργα όπως Το κορίτσι με το κορδελάκι, Χρυσό χάπι, Αντιγόνη της Κατοχής, Μάσκες για Αγγέλους, Τρελό Φεγγάρι, Αυτό το δένδρο δεν το λέγανε υπομονή, Η γειτονιά του Τσέχωφ, Μαγική πόλη, Άνοιξε την πόρτα και πολλά άλλα έχουν γραφεί από τον ίδιο. Δικοί του είναι επίσης και στίχοι πολλών άλλων τραγουδιών που μελοποιήθηκαν από τον Μίκη Θεοδωράκη, τον Γιάννη Μαρκόπουλο και άλλους σημαντικούς μουσικοσυνθέτες και αγαπήθηκαν από το ευρύ κοινό.\nΩστόσο, ο Νότης Περγιάλης αναδείχθηκε κυρίως ως ηθοποιός του κινηματογράφου και της τηλεόρασης, μέσα από την ερμηνεία χαρακτηριστικών ρόλων. Σεναριογράφος της τηλεοπτικής σειράς Ο Χριστός ξανασταυρώνεται, παραγωγής 1975, συμμετείχε ως αφηγητής της.\nΈχει συγγράψει επίσης τα βιβλία, Όταν σηκώθηκαν τα δένδρα, Ο Ατάρ δεν πεθαίνει ποτέ, Το κόκκινο πουλί και άλλα, καθώς και το ραδιοφωνικό έργο Το άλογο του Θανάση, όπου συμμετείχε και ως ηθοποιός. Ως ηθοποιός συμμετείχε επίσης στο ραδιοφωνικό έργο του Παύλου Νιρβάνα με τίτλο Μαρία η Πενταγιώτισσα, ηχογράφησης 1958. Έγραψε επίσης τα σενάρια-διασκευές και στα έργα-ραδιοφωνικά σκετς Λάμπρος και Μαρία (1954) και Ο Αστραπόγιαννος. Έργα του έχουν ήδη μεταφρασθεί στην αγγλική, γαλλική, γερμανική και δανική γλώσσα.\nΟ Νότης Περγιάλης εμφανίστηκε για πρώτη φορά το 1950, στο θέατρο “Διονύσια”, στην Καλλιθέα. Το έργο του είχε επιρροές του ρομαντισμού και του συμβολισμού και βαθύτατη επίδραση από τον Λόρκα. Η θεματολογία του αντλούσε από την καθημερινότητα των απλών ανθρώπων.\nΉταν τακτικό μέλος της Εταιρείας Ελλήνων Θεατρικών Συγγραφέων, της Εταιρίας Ελλήνων Λογοτεχνών, του Διεθνούς Κέντρου Θεάτρου και του Σωματείου Ελλήνων Ηθοποιών. Κατά τη διάρκεια της καριέρας του, τιμήθηκε με το Χρυσό Μετάλλιο της Ιερής Πόλεως του Μεσολογγίου και με το Βραβείο των Κριτικών Εφημερίδων στο Φεστιβάλ Θεσσαλονίκης.\nΝοέμβριος 10, 2016 ovithanosΗθοποιός,Πολιτισμός,Συγγραφέας,Σαν σήμερα,Ovi,Ovi Greece\nΠροηγούμενο Προηγούμενο άρθρο: Το ντεπόζιτο\nΕπόμενο Επόμενο άρθρο: Και τώρα τι;…\nΤο ποντίκι …\nΗ πρεμιέρα του Γκάρφιλντ\nΈρωτας με το πλυντήριο ή ο Αριστείδης και το πλυντήριο\ncortlinux στο Ο Μάκαρος, η Αυριανή και ο αντ…\nΑΓΓΕΛΙΚΗ ΦΩΤΕΙΝΟΥ στο Μου μιλώ, αλλά δεν με ακούω


Υεμένη vs Λουξεμβούργο | πιτσιρίκος\nΥεμένη vs Λουξεμβούργο\n14 Φεβ, ’19 6:21 ΜΜ\nΠιτσιρίκο, στα λουτρά Fakhama στην πρωτεύουσα της Υεμένης, Σαναά, οι κάτοικοι έχουν την ευκαιρία να χαλαρώσουν κάνοντας σάουνα και μασάζ, όπως μεταδίδει το Reuters.\nΠηγαίνουν επίσης εκεί, προς αναζήτηση ενός σπάνιου για τη χώρα τους αγαθού, του ζεστού και τρεχούμενου νερού, καθώς τέσσερα χρόνια πολέμου έχουν αφήσει την Υεμένη χωρίς αξιόπιστες παροχές ηλεκτροδότησης και ύδρευσης.\n“Μετά το στρες της δουλειάς και το βάρος των καθημερινών συνθηκών, εδώ μπορείς να αφήσεις πίσω τις ανησυχίες σου” λέει ένας 35χρονος.\nΗ Σαναά που καταλήφθηκε από τους αντάρτες Houthis το 2014, δεν έχει κρατική εταιρία ηλεκτρισμού, κι έτσι οι κάτοικοι βασίζονται σε ηλιακούς θερμοσίφωνες και γεννήτριες.\nΓια το νερό πληρώνουν ακριβά τα βυτιοφόρα, έτσι ώστε να γεμίσουν τις δεξαμενές τους, καθώς οι αγωγοί ύδρευσης λειτουργούν μία φορά τον μήνα.\nΈτσι, οι πελάτες των λουτρών Fakhama και μερικών ακόμα που υπάρχουν στην πόλη, απολαμβάνουν κάποιες πολυτέλειες που δεν έχουν στο σπίτι τους.\n“Με 500 ριάλ, δηλαδή, ένα δολάριο, κάνεις μπάνιο, μασάζ και νιώθεις ικανοποιημένος όταν φεύγεις από εδώ” υποστηρίζει 27χρονος μάνατζερ των λουτρών Fakhama, που άνοιξαν τον Ιανουάριο του 2019.\nKαι πριν τον πόλεμο η Υεμένη ήταν από τις πιο φτωχές αραβικές χώρες και μόνο ο μισός πληθυσμός είχε πρόσβαση σε μη αξιόπιστη ηλεκτροδότηση.\nΕπίσης, η Υεμένη είναι από τις χώρες με τη μεγαλύτερη λειψυδρία στον κόσμο.\nΚαι με τις ελλείψεις καυσίμων να την πλήττουν εξίσου, τα λουτρά Fakhama διαθέτουν τόσο ντίζελ όσο και καυστήρες με ξύλο.\n“Το να δουλεύεις στην Υεμένη είναι ρίσκο, όποιος κάνει ένα ξεκίνημα, συνεχίζει με την ευλογία του θεού” εξηγεί ο 51χρονος ιδιοκτήτης τους.\nΗ σύρραξη στην Υεμένη είναι ανάμεσα στους Houthis, που φέρεται να έχουν τη στήριξη του Ιράν και τον σαουδαραβικό συνασπισμό που προσπαθεί να επαναφέρει τη διεθνώς αναγνωρισμένη κυβέρνηση.\nΟ πόλεμος οδήγησε σε κατάρρευση της οικονομίας, έφερε εκατομμύρια ανθρώπους στα πρόθυρα του λιμού, ενώ η αγοραστική δύναμη εξαλείφθηκε εξαιτίας του πληθωρισμού και νοικοκυριά έμειναν χωρίς εισόδημα, επειδή οι δημόσιοι υπάλληλοι δεν πληρώνονται.\nΤα λουτρά Fakhama δημιούργησαν 60 θέσεις εργασίας, μία ανάσα για την τοπική οικονομία και ένα μέρος που κάνει καλό στην υγεία και το μυαλό των ανθρώπων, όπως λέει ένας 32χρονος θαμώνας τους.\nΚαι από την Υεμένη ας περάσουμε στο Λουξεμβούργο, με αφορμή το κείμενο που σου έστειλε ο φίλος αναγνώστης για την έρευνα σχετικά με τις 300 μυστικές συμφωνίες που είχε κάνει το Μεγάλο Δουκάτο με πολυεθνικές έτσι ώστε να φορολογούνται με τον εξοντωτικό συντελεστή του 1%.\nΚαι η οποία έρευνα θα παραπεμφθεί στις καλένδες, ενώ ο δημοσιογράφος που έκανε τις αποκαλύψεις Lux Leaks στη δικαιοσύνη, όπως και δύο πληροφοριοδότες.\nΕντάξει, αθωώθηκαν οι δύο, θα τριτώσει μάλλον το καλό και με τον άλλο, όμως μην περιμένουν και κάτι παραπάνω.\nΜε την απορία θα μείνει, επίσης, και η βουλευτής από τη Βρετανία, που αναρωτιέται πώς είναι δυνατόν ο Γιούνκερ να εργάζεται για τα συμφέροντα της Ευρώπης, όταν ως πρωθυπουργός του Λουξεμβούργου εκμεταλλεύτηκε τους πολίτες των ευρωπαϊκών -και όχι μόνο- χωρών για δεκαετίες.\nΜα, το κόμμα του Γιούνκερ, κι ενώ είχε αποκαλυφθεί το σκάνδαλο επί πρωθυπουργίας του, ξανακέρδισε άνετα τις εκλογές στο Λουξεμβούργο.\nΒέβαια, στο Λουξεμβούργο ο κατώτερος μισθός είναι 2.700 ευρώ, οπότε ποιος να ασχοληθεί με τέτοια θέματα;\nΕδώ δεν ασχολούνται σε χώρες, που ο κατώτατος μισθός είναι 500 ευρώ (ονόματα δεν λέμε).\nΝα απαιτήσουν να θεσπιστεί το βασικό εισόδημα, όπως λες κι εσύ.\nΔυστυχώς, ακόμα πάρα πολλοί αγνοούν τι είναι το βασικό εισόδημα, αρκετοί το θεωρούν ανεφάρμοστο, ενώ απλά είναι ένα βήμα παρακάτω, ένα μέτρο που θα δώσει μία μικρή ανάσα σε όλους που λίγο, πολύ ασφυκτιούν σε αυτή την οικονομία καζίνο, όπως εύστοχα την έχεις αποκαλέσει.\nΜε αυτά και με αυτά βγαίνει και πολέμιος της φοροαποφυγής ο Ζαν Κλωντ Γιούνκερ.\nΜόνο που επειδή στο μικροσκόπιο μπήκαν πολλές αμερικάνικες εταιρίες για τις φορολογικές τους συμφωνίες με το Λουξεμβούργο, αγρίεψε λιγάκι και ο Τραμπ, όπως αναφέρει και το κείμενο.\nΠάντως, δεν είναι μόνο το Λουξεμβούργο, αλλά και η Ιρλανδία -από ό,τι ξέρω- που φορολογεί με 1% τις πολυεθνικές.\nΚαι για αυτό ο Γάλλος υπουργός Οικονομικών Μπρούνο Λε Μερ επιδιώκει τη θέσπιση μίας ενιαίας φορολογίας στην ΕΕ για τις πολυεθνικές.\nΓενικά, έχω μπερδευτεί με όλα αυτά, δεν τα κατέχω και καλά, αφού, όπως δεν είμαι θαλασσόλυκος, δεν είμαι και δημοσιογράφος.\nΈνας ταπεινός ρεπόρτερ μπάσκετ ήμουν κάποτε.\nΚαι ένας μέτριος χειμερινός κολυμβητής είμαι πλέον.\nΣε αντίθεση με τη χειμερινή κολυμβήτρια, που δεν έχει χάσει ούτε ένα μπάνιο τα τελευταία οκτώ χρόνια.\nΜάλιστα, στις 3 Φεβρουαρίου 2019 έκοψε και τούρτα με οκτώ κεράκια στην παραλία, ενώ εκείνη την Κυριακή συμπλήρωνε 2922 μπάνια σερί.\nΚι επειδή αντέχει και 1,5 ώρα στα παγωμένα νερά, παίζει και σε μία θεατρική παράσταση υποδυόμενη μία πρόσφυγα που παλεύει στη θάλασσα μετά από ένα ναυάγιο.\nΚολυμπάει, δηλαδή, σε θάλασσα, ή σε πισίνα, σχεδόν σε όλη τη διάρκεια της παράστασης.\nΠάντως, το πεντάλεπτο που μου αναλογεί το πήρα και σήμερα λίγο πιο δίπλα από την αγαπημένη μου ακτή.\nΜε έναν θυελλώδη βοριά που προκάλεσε προβλήματα πολλά.\nΜία ριπή παραλίγο να μου σπάσει την πόρτα του αμαξιού, καθώς πήγα να την ανοίξω στη Σαρωνίδα, ενώ μετά δεν μπορούσα να την κλείσω.\nΣτο Λαγονήσι ένα φανάρι σε σχήμα Γ είχε στρίψει και έβλεπε προς τη θάλασσα, ταμπέλες έπεσαν και κατασκευές έφυγαν στην Παλαιά Φώκαια, ενώ δέντρο ξεριζώθηκε στο Θυμάρι, στη δαντελένια ακρογιαλιά.\nΤαξίδευε δε, τόσο μακριά ο πίτυλος (οι σταγόνες που αποσπώνται από την κορυφή των κυμάτων) με τον βοριά που έκανε άσπρο από το αλάτι το παρμπρίζ του αυτοκινήτου, αν και το είχα αφήσει καμιά 20αριά μέτρα από την ακροθαλασσιά.\nΌσο για τον βυθό, δεν είδα ούτε ένα ψάρι, μάλλον είχαν κρυφτεί κι αυτά.\nΜόνο ένα χελιδόνι της θάλασσας έκανε κάτι απίθανα ακροβατικά πάνω από τα αγριεμένα νερά.\nΤελικά είχες δίκιο, Πιτσιρίκο, δεν ήρθαν τα original χελιδόνια -αν και λένε ότι είναι στους υγροβιότοπους- αλλά τα χελιδόνια της θάλασσας.\nΑυτό το είδος μικρόσωμου χειμωνιάτικου γλάρου με τους χαρακτηριστικούς μαύρους κύκλους γύρω από τα μάτια του να κάνει φοβερή αντίθεση με το πάλλευκο σαν χιόνι φτέρωμά τους.\nΚαι όσο αυτά τα γλαρόνια θα εμφανίζονται στην αγαπημένη μου ακτή, ο χειμώνας δυστυχώς καλά θα κρατεί.\n(Αγαπητέ φίλε, σκέφτομαι συχνά πώς θα ήταν να είχα γεννηθεί σε καμία Υεμένη. Ή σε κάποιο άλλο μέρος που η ανθρώπινη ζωή δεν έχει σχεδόν καμία αξία. Μόνο θαυμασμός για τους ανθρώπους που το παλεύουν μέσα στο απόλυτο χάος. Όσο για τους Ευρωπαίους πολίτες είναι -στην πλειοψηφία τους- σάπιοι και διεφθαρμένοι. Η υπόθεση των Lux Leaks τα λέει όλα. Πάλι καλά που δεν εκτέλεσαν τον δημοσιογράφο που αποκάλυψε τα σκάνδαλα. Τα οποία σκάνδαλα δεν είναι σκάνδαλα. Είναι πολιτική. Με τη συναίνεση των πολιτών. Αλλά η Ελλάδα έπρεπε να διαλυθεί για να τηρηθούν οι “κανόνες”. Άλλοι “κανόνες” για το Λουξεμβούργο. Και άλλοι για την Κύπρο. Μου αρέσει που οι Ευρωπαίοι πολίτες φοβούνται τάχα μου τον φασισμό και τον ρατσισμό. Γιατί νομίζουν πως είναι δημοκράτες, ενώ είναι τρελά φασιστάκια. Τα χελιδόνια τα παρακολουθώ χρόνια στην γειτονιά μου και ξέρω τις φωλιές τους. Τον Μάρτιο θα έρθουν τα πρώτα. Να είστε καλά. Την αγάπη μου.)\nNext story Και ο Σημίτης και ο Βενιζέλος στην Προεδρία της Δημοκρατίας


Εγινε βουνό η λίστα με τις εκκρεμότητες - ΤΑ ΝΕΑ\ntanea.gr > Οικονομία > Εγινε βουνό η λίστα με τις εκκρεμότητες\nΕγινε βουνό η λίστα με τις εκκρεμότητες\nΦιντικάκης Γιώργος 29 Αυγούστου 2016 | 00:07\nΑγώνα δρόμου για να διεκπεραιώσει εκκρεμότητες ακόμη και σε μέτωπα που θεωρητικώς έχουν κλείσει όπως το Ελληνικό, η Αφάντου Ρόδου και τα 14 αεροδρόμια, αλλά και για να προκηρύξει νέους διαγωνισμούς καλείται να κάνει η κυβέρνηση τους επόμενους τέσσερις μήνες.\nΔεν είναι μόνο η προκήρυξη νέων διαγωνισμών όπως η παραχώρηση της Εγνατίας οδού και η πώληση του 67% του ΟΛΘ, αλλά και οι παλαιές και νέες εκκρεμότητες σε αυτούς που έχουν κλείσει, αφού και εδώ ανακύπτουν νέα προβλήματα που συνεπάγονται καθυστερήσεις.\nΑν εξαιρεθεί η ιδιωτικοποίηση του ΟΛΠ, η μοναδική από όσες έχει ολοκληρωθεί, η «μεγάλη εικόνα» και παρά τις περί του αντιθέτου εντυπώσεις είναι ότι ουσιαστικά πολύ λίγα πράγματα έχουν προχωρήσει από το πρόγραμμα του ΤΑΙΠΕΔ, το οποίο η κυβέρνηση έχει εγκρίνει από τις 20 Μαΐου διά του ΚΥΣΟΙΠ.\nΑν τα μικρά ή μεγάλα μέτωπα που αφορούν σε Ελληνικό, αεροδρόμια ή Αφάντου δεν κλείσουν μέχρι τα τέλη του έτους, τότε δεν επιτυγχάνεται ο στόχος του ΤΑΙΠΕΔ για είσπραξη τουλάχιστον 2 δισ. ευρώ φέτος.\nΑυτό συνεπάγεται ένταση της πίεσης που μπορεί να ασκήσουν οι θεσμοί για να προκηρυχθούν άμεσα διαγωνισμοί, τους οποίους κυβερνητικά στελέχη απεύχονται όπως η πώληση του 17% της ΔΕΗ.\nΥπό αυτό το πρίσμα, πολλά θα εξαρτηθούν από τη στάση των υπουργών που εμπλέκονται στους υφιστάμενους διαγωνισμούς, δηλαδή των υπουργών Οικονομικών Ευκλείδη Τσακαλώτου, Υποδομών Χρήστου Σπίρτζη, του Περιβάλλοντος Πάνου Σκουρλέτη, Ναυτιλίας Θοδωρή Δρίτσα, Πολιτισμού Αριστείδη Μπαλτά.\nΓΙΑ ΤΟ ΕΛΛΗΝΙΚΟ. Σε αυτή τη μάχη με τον χρόνο, ο μήνας που θα κρίνει πολλά είναι ο Σεπτέμβριος και μια από τις αποκρατικοποιήσεις που συνδέεται με τα 15 προαπαιτούμενα της δεύτερης αξιολόγησης, αλλά θυμίζει Γεφύρι της Αρτας, είναι το Ελληνικό. Το πρώτο θέμα είναι ότι πρέπει άμεσα να βρεθεί μοντέλο συνεννόησης μεταξύ επενδυτή και υπουργείου Πολιτισμού, όσον αφορά την κίνηση του τελευταίου να ανακηρύξει αρχαιολογικούς χώρους και διατηρητέα κτίρια εντός της έκτασης των 6.200 στρεμμάτων. Το πιθανότερο είναι ότι ο επενδυτής θα έλθει σε συμφωνία για ένα μνημόνιο συνεννόησης με τις υπηρεσίες του υπουργείου σχετικά με τον τρόπο με τον οποίο θα σχεδιάζονται και θα εκτελούνται τα έργα. Εκτός από το μέτωπο αυτό, πρέπει εντός μηνός να κατατεθεί στη Βουλή η τελική σύμβαση παραχώρησης, γεγονός που αποτελεί μνημονιακή υποχρέωση που έχει προσδιοριστεί για τα τέλη Σεπτεμβρίου. Επειτα χρειάζεται να απελευθερωθεί ο χώρος από δημόσιους φορείς (αμαξοστάσιο λεωφορείων κ.ά.) αλλά και πρόσφυγες (ο καταυλισμός συνεχίζει να φιλοξενεί 1.000 άτομα), το υπουργείο Οικονομικών να προκηρύξει διαγωνισμό για άδεια καζίνου. Μάλιστα όλα αυτά πρέπει να έχουν ολοκληρωθεί μέχρι τις 16 Νοεμβρίου, σύμφωνα με τη σχετική συμβατική υποχρέωση του Δημοσίου που συνυπέγραψαν ΤΑΙΠΕΔ και επενδυτής στα τέλη του 2014.\nΑΦΑΝΤΟΥ, ΔΕΣΦΑ. Επίσης εκκρεμότητα που αφορά μεγάλο ακίνητο του Δημοσίου συνιστά η υπόθεση της Αφάντου στη Ρόδο. Τον Απρίλιο οι υπηρεσίες του υπουργείου Πολιτισμού είχαν χαρακτηρίσει αρχαιολογική ζώνη μια έκταση 10.000 στρεμμάτων που περιελάμβανε και το Γκολφ. Εκτοτε εκκρεμεί η υπογραφή μνημονίου συνεννόησης με τον επενδυτή σχετικά με τον τρόπο με τον οποίο θα σχεδιαστούν και θα εκτελεστούν εντός της έκτασης τα έργα. Αλλο καυτό θέμα αφορά τη λήξη στα τέλη Σεπτεμβρίου της εγγυητικής επιστολής των Αζέρων της SOCAR για την αγορά του 66% του ΔΕΣΦΑ. Αν δεν ανανεωθεί, σενάριο που μοιάζει και το πιθανότερο μετά και το ψαλίδισμα από το υπουργείο Περιβάλλοντος και Ενέργειας των ανακτήσιμων από το παρελθόν εσόδων του ΔΕΣΦΑ, τότε η αποκρατικοποίηση θα ναυαγήσει. Μένει να φανεί ποια στάση θα τηρήσουν οι θεσμοί σε αυτή την περίπτωση, αφού τα έσοδα από τον ΔΕΣΦΑ είχαν προϋπολογιστεί στα φετινά.\nΗ ΕΓΝΑΤΙΑ. Οσον αφορά τους νέους διαγωνισμούς, εντός του Σεπτεμβρίου το ΤΑΙΠΕΔ πρέπει να προκηρύξει την παραχώρηση του αυτοκινητοδρόμου της Εγνατίας οδού, επίσης ένα από τα 15 προαπαιτούμενα για τη δόση των 2,8 δισ. ευρώ. Παράλληλα, το ΤΑΙΠΕΔ φιλοδοξεί να έχει κλείσει τη διαπραγμάτευση με τους καναδούς μεγαλομετόχους του Ελευθέριος Βενιζέλος για την επέκταση της σύμβασης του αερολιμένα, από το 2026 έως το 2046. Και τα δύο έργα είναι αρμοδιότητας του υπουργού Υποδομών Σπίρτζη.\nΣτο ημερολόγιο του Οκτωβρίου κυριαρχεί έως τα τέλη του μήνα η ανάδειξη προτιμητέου επενδυτή στον διαγωνισμό πώλησης του 24% του ΑΔΜΗΕ (διεκδικητές ο γαλλικός, ο ιταλικός και ο κινεζικός διαχειριστής δικτύου), ενώ πλούσιος σε εκκρεμότητες παλιών και νέων αποκρατικοποιήσεων είναι ο Νοέμβριος. Εντός του μηνός αναμένεται η υποβολή δεσμευτικών προσφορών από τους οκτώ ενδιαφερομένους για το 67% του ΟΛΘ, η κατάθεση προσφορών για τη μαρίνα της Πύλου όπως και η επαναπροκήρυξη του διαγωνισμού για τη μαρίνα Αλίμου.\nΕπίσης τον Νοέμβριο, θα πρέπει να έχουν παραδοθεί και επισήμως στην κοινοπραξία υπό τη Fraport τα 14 περιφερειακά αεροδρόμια. Αν αυτό για κάποιο λόγο δεν καταστεί εφικτό, τότε το ΤΑΙΠΕΔ δεν θα εισπράξει φέτος τα 1,23 δισ. ευρώ, τίμημα που έχει προϋπολογιστεί στον φετινό στόχο εσόδων.


ΑΠΟΔΟΜΗΣΗ – ΕΘΝΟΜΗΔΕΝΙΣΜΟΣ – ΕΘΝΙΚΗ ΤΑΥΤΟΤΗΤΑ: Πως διαλύεται μία χώρα\nτου Ευριπίδη Μπίλλη, Τ. Επίκουρος Καθηγητής ΕΜΠ\nαναδημοσίευση από το vagia-gr.blogspot.com\nΑναρτήθηκε από ΑΠΟΔΟΜΗΣΗ – ΕΘΝΟΜΗΔΕΝΙΣΜΟΣ – ΕΘΝΙΚΗ ΤΑΥΤΟΤΗΤΑ στις 4:54 μ.μ.\nΕτικέτες Ελληνική αυτογνωσία, Ελληνική Κοινωνία, Παιδεία\nΗ κυρία που αυνανιζόταν με το Εθνικό Ύμνο της Ελλάδας τυχαίνει να είναι και Αμερικάνα υπήκοος. Γεννήθηκε στις ΗΠΑ λόγω του ότι ο μπαμπάκας της είχε πάει να φωτιστεί. Δεν τόλμησε βέβαια να αυνανιστεί με τον αμερικάνικο ύμνο. Θα ξαναβλεπε την Αμερική με το μακαρόνι.Το FBI θα έγραφε στα παλιά του τα παπούτσια τα περί "τέχνης" και θα την την περίμενε για μία "συνεντευξούλα"....\n2 Φεβρουαρίου 2009 - 6:07 π.μ.


Ταξίδι στο Πέραν με την ομορφιά του κλισέ… | Unblock\nΑρχική Πολιτισμός Ταξίδι στο Πέραν με την ομορφιά του κλισέ…\nΔημοσιεύτηκε από Αναστασία Αντωνοπούλουστις 03 Δεκεμβρίου, 2015 σε: ΠολιτισμόςΧωρίς σχόλια\nΕίναι ένα από τα πιο προβλέψιμα ρομάντζα της μυθιστοριογραφίας. Τόσο προβλέψιμο που τελικά γίνεται… πρωτότυπο.\nΓιατί καμιά φορά και το κλισέ έχει την ομορφιά του.\nΠόσο μάλλον όταν έχει να κάνει με την Ωραία του Πέραν.\nΗ παράσταση «Η Ωραία του Πέραν», βασισμένη στο λαϊκό ρομάντζο του Δημητρίου Παπαδοπούλου (Τυμφρηστός), ανεβαίνει στο Θέατρο του Νέου Κόσμου και αποδεικνύει πόσο αποτελεσματικό μπορεί να είναι τελικά το απλό. Το να συναντά ο έρωτας το λαϊκό θέαμα.\nΠολυπαιγμένο έργο των λαϊκών θιάσων και μία μεγάλη εκδοτική επιτυχία του… 1920, η Ωραία του Πέραν είναι ένα… κλισέ ρομάντζο.\nΜία ερωτική ιστορία. Ένας άντρας, μία γυναίκα και φυσικά οι συνθήκες που παιδεύουν την αγάπη τους.\nΤόσο απλό, ίσως γι αυτό και τόσο ωραίο.\nΗ ερωτική ιστορία του Αιμίλιου και της Ερμιόνης, ο ανεκπλήρωτος και μοιραίος έρωτας τους, έρχεται από τα στενά του Βοσπόρου και τα προάστια της Κωνσταντινούπολης, στο θέατρο του Νέου Κόσμου, για να μας θυμίσει, ή ίσως και να μας πρωτογνωρίσει, την μαγικά απλή πλευρά της θεατρικής πράξης.\nΚαι όλα αυτά, σε μια παράσταση που υπερασπίζεται με πάθος τo «μαύρο» ρομαντισμό της εποχής της και γίνεται αφορμή να έρθουν ηθοποιοί και θεατές αντιμέτωποι με την αγάπη, τη μοναξιά, τη ζήλια, την απογοήτευση, με την ίδια τη ζωή και την τυχαιότητά της.\nΔιασκευή και Σκηνοθεσία: Θεοδώρα Καπράλου, Γιώργος Παπαγεωργίου, Μουσική: Γιώργος Μαυρίδης, Ενδυματολογική επιμέλεια: Ιωάννα Τσάμη, Επιμέλεια κίνησης: Μαρίζα Τσίγκα, Σχεδιασμός φωτισμού: Νίκος Βλασόπουλος. Παίζουν οι ηθοποιοί: Γιώργος Παπαγεωργίου και Αντιγόνη Φρυδά.\nΗ παράσταση «Η Ωραία του Πέραν» ανεβαίνει στο Δώμα του Θεάτρου του Νέου Κόσμου (Αντισθένους 7 & Θαρύπου, τηλ.: 2109212900), από τη Δευτέρα 7 Δεκεμβρίου και κάθε Δευτέρα και Τρίτη, στις 21.15.\nΕτικέτες: Αντιγόνη ΦρυδάΓιώργος ΠαπαγεωργίουΗ Ωραία του Πέρανθέατρο Νέου Κόσμουπαράσταση


Ρωτήστε την Αθηνά Μαλαγαρδή (υποψήφια ΠΑΣΟΚ στην Α΄Αθήνας) - XBLOG.GR\nΡωτήστε την Αθηνά Μαλαγαρδή (υποψήφια ΠΑΣΟΚ στην Α΄Αθήνας)\nΗ Αθηνά Μαλαγαρδή είναι δικηγόρος παρ΄Αρείω Πάγω και υποψήφια βουλευτής με το ΠΑΣΟΚ στην Α΄Αθήνας και είναι ένα ακόμα πρόσωπο που δέχθηκε την πρότασή μας για συνέντευξη στο xblog.gr, στην οποία όμως θα συμμετέχουν και οι αναγνώστες του blog, από τους οποίους και ζητάμε να αφήσουν σχόλιο με τις ερωτήσεις που θα ήθελαν να της κάνουν. Ακολούθως θα την συναντήσουμε στο γραφείο της την επόμενη εβδομάδα για να μας απαντήσει on camera. Το βίντεο θα ανέβει αμέσως μετά στο xblog.gr.\nΒιογραφικό Αθηνάς Μαλαγαρδή\nΗ Αθηνά Μαλαγαρδή γεννήθηκε και μεγάλωσε στην Αθήνα. Κατάγεται από την Κρήτη. Είναι Δικηγόρος παρ΄Αρείω Πάγω Διδάκτωρ Εργατικού Δικαίου της Νομικής Αθηνών και με μεταπτυχιακό στις εργασιακές σχέσεις. Ασκεί μαχόμενη Δικηγορία. Από το 2002 μέχρι και σήμερα διδάσκει στο Ινστιτούτο Επιμόρφωσης της Εθνικής Σχολής Δημόσιας Διοίκησης. Διετέλεσε Επιστημονικός Συνεργάτης στη Βουλή των Ελλήνων (2003-2007). Μιλάει πέντε γλώσσες. Από το 2002 μέχρι και σήμερα συμμετέχει ενεργά στα Δημοτικά δρώμενα της Αθήνας μας, ως εκλεγμένη Διαμερισματική και υπ. Δημοτική Σύμβουλος. Είναι μέλος του Τομέα Απασχόλησης του ΠΑΣΟΚ, του ΙΣΤΑΜΕ και Μη Κυβερνητικών Οργανώσεων. Είναι παντρεμένη με τον γιατρό Μάρκο Ρηγάκη.\nΗ φόρμα παρακάτω είναι εδώ για να γράψετε τις ερωτήσεις που θα θέλατε να κάνετε στην Αθηνά Μαλαγανδρή, υποψήφια βουλευτή με το ΠΑΣΟΚ στην Α΄Αθήνας και η ίδια θα απαντήσει on camera την επόμενη εβδομάδα. Ρωτήστε την!\nPrevΠροηγουμενοΡωτήστε τον Μιλτιάδη Βαρβιτσιώτη (υποψήφιος ΝΔ στη Β΄Αθήνας)\nΝεοτεροΡωτήστε την Μιλένα Αποστολάκη (υποψήφια ΠΑΣΟΚ Β΄Αθήνας)Next\nΑθηνά Μαλαγαρδή, εκλογές, εκλογές 2009, ΠΑΣΟΚ


Το Hard Rock Cafe κλείνει τα 45 χρόνια και σε «κερνάει»... θρυλικό burger με 0.71€! - Neopolis\nΤο Hard Rock Cafe κλείνει τα 45 χρόνια και σε «κερνάει»… θρυλικό burger με 0.71€!\nΗ ιστορία ξεκινά το 1971, όταν ο Isaac Tigrett και ο Peter Morton, Αμερικάνοι και λάτρεις της ροκ μουσικής, άνοιξαν για πρώτη φορά τις πόρτες του Hard Rock στο Λονδίνο. Με κίνητρο το μοναδικό τους γούστο για τη μουσική και το φαγητό, το Hard Rock Cafe έμελλε να γίνει ένα από τα πιο iconic brands παγκοσμίως.\nΤο Hard Rock Cafe, είναι διάσημο σε όλο τον κόσμο για τα legendary memorabilia που είναι διακοσμημένα στους τοίχους του. Το πρώτο memorabilia που διακόσμησε τους τοίχους του Hard Rock Cafe London ήταν η κιθάρα του Eric Clapton.\nΑπό τότε, χιλιάδες μοναδικά κομμάτια διάσημων καλλιτεχνών – όπως η Madonna, ο Jimi Hendrix, η Rihanna, ο Bob Dylan, οι Rolling Stones και άλλων – φιλοξενήθηκαν στους τοίχους των Hard Rock Cafes ανά τον κόσμο. Πέρυσι, μέρος των memorabilia του Hard Rock έγινε το χρυσό πιάνο του Elvis Presley, αποτελώντας το 80.000ο κομμάτι της συλλογής.\nΓια περισσότερες πληροφορίες, επισκεφτείτε την ιστοσελίδα του Hard Rock Cafe Athens.\nburger Hard Rock Αθήνα κέντρο προτάσεις σας προτείνουμε


Καρδιολογικό Βήμα: Τα stents και η ώρα της πολιτείας\nΗ στήλη αυτή έχει ασχοληθεί επανειλημμένα με την αγγειοπλαστική και τα stents. Αναλυτικά έχει αναφερθεί στο πότε πρέπει να εμφυτεύονται και πότε όχι. Πότε ωφελείται ο άρρωστος και πότε βλάπτεται. Εχει μάλιστα υπαινιχθεί τα διάφορα συμφέροντα που εμπλέκονται και πολύ ευγενικά κάλεσε το υπουργείο Υγείας να πάρει θέση.\nΑυτές οι γραμμές γράφονται στη Νέα Ορλεάνη της Αμερικής όπου διεξάγεται το συνέδριο του Αμερικανικού Κολεγίου Καρδιολογίας. Πρώτη είδηση του συνεδρίου και πρώτη είδηση του Τύπου και της τηλεόρασης αποτελεί η εργασία-σταθμός που ανακοινώθηκε. Ειδικότερα μία από τις μεγαλύτερες εφημερίδες της Αμερικής, η «USA Today», προβάλλει στην πρώτη σελίδα το θέμα αντιγράφοντας από το «New England Journal of Medicine», ένα από τα πλέον έγκριτα ιατρικά περιοδικά, τα αποτελέσματα της εργασίας που τώρα δημοσιεύει.\nΥστερα από 5 χρόνια παρακολούθησης τυχαιοποιημένων ασθενών με στεφανιαία νόσο (σύνολο ασθενών 2.287) συνέβησαν 212 θάνατοι και καρδιακές προσβολές στους ασθενείς που ελάμβαναν φάρμακα και παράλληλα υπεβλήθησαν σε αγγειοπλαστική με stent, έναντι 202 αντίστοιχων συμβαμάτων σε ασθενείς που ελάμβαναν μόνο φάρμακα. Στην απλή γλώσσα αυτό μεταφράζεται ότι αυτός που λαμβάνει stents επιπλέον των φαρμάκων ουδόλως ωφελείται και πιθανόν και να βλάπτεται. Η εργασία αυτή δημιουργεί τεράστια ερωτήματα για το πόσο ωφελούν και πόσο βλάπτουν τα stents, όταν εμφυτεύονται αδιακρίτως.\nΔυστυχώς η επιστημονική αυτή μελέτη δεν είναι η μόνη. Είναι η τελευταία μιας σειράς εργασιών που δημοσιεύθηκαν πρόσφατα στο «New England Journal of Medicine», στις οποίες αναφέρεται ότι τα επενδεδυμένα stents θρομβώνονται και προκαλούν εμφράγματα μετά τον 1ο χρόνο, συνεχώς και άγνωστο για πόσο διάστημα, γεγονός που μας οδηγεί σε πλήρες θεραπευτικό αδιέξοδο.\nΣήμερα κάθε χώρα ανακοινώνει τους δικούς της αριθμούς, όσον αφορά τις θρομβώσεις και τους θανάτους που έχουν παρατηρηθεί σε ασθενείς που υπεβλήθησαν σε αγγειοπλαστική με διάφορους τύπους stent. Εμείς τι πράττουμε;\nΣτη χώρα μας, δυστυχώς, δεν υπάρχουν αντίστοιχοι αριθμοί, γιατί δεν υπάρχει καταγραφή. Σήμερα οι αγγειοπλαστικές πραγματοποιούνται ακόμα και σε ιδιωτικές κλινικές, όπου τα ασφαλιστικά ταμεία και οι οργανισμοί πληρώνουν ακριβότερα τον ίδιο τύπο stent κατά 25-50% σε σχέση με τα νοσοκομεία. Γεγονός το οποίο αναμφισβήτητα πυροδοτεί την παραοικονομία και βλάπτει ανεπιφύλακτα τον ασθενή. Δυστυχώς δεν διερωτάται κανείς και ιδιαίτερα το υπουργείο Υγείας τι συμβαίνει σήμερα στην Ελλάδα. Ερωτήματα προς απάντηση: Πού υπάρχει καταγραφή των εμφυτευμένων stents και ποια είναι τα αποτελέσματα της θεραπείας; Πόσοι ασθενείς ζουν και πόσοι χάθηκαν;\nΑνεξάρτητα από το εάν εγείρονται ή όχι νομικά θέματα πρώτιστο καθήκον όλων μας είναι η διαφύλαξη της υγείας των ασθενών. Το υπουργείο πρέπει άμεσα να συστήσει επιτροπή από καθηγητές διευθυντές των πανεπιστημίων και νοσοκομείων της χώρας και αντίστοιχους διευθυντές του ΕΣΥ με επικεφαλής την Ελληνική Καρδιολογική Εταιρεία (το μεγαλύτερο επιστημονικό οργανισμό όπου μετέχουν όλοι οι Ελληνες καρδιολόγοι) για να υποδείξει τρόπους προστασίας του ασθενούς από την εφαρμογή των επεμβατικών τεχνικών. Αλλιώς κάποια στιγμή η Δικαιοσύνη θα αναγκαστεί να πάρει θέση εκ των πραγμάτων.\nΤέλος, η εργασία αυτή, η οποία χαρακτηρίζεται πρωτοπόρα και θεμελιώδης από τον Τύπο και τα μέσα ενημέρωσης της Αμερικής, ίσως διαφωτίσει επιτέλους τους αρμόδιους φορείς της χώρας μας για να πράξουν τα δέοντα.


Counterpoint: αυτή η κινεζική φίρμα ξεπέρασε τις Xiaomi, Vivo, Oppo, Apple σε online πωλήσεις! - GizChina Greece\nΓ. Τσιρώνης — 26 Ιανουαρίου 2018\nΤα αποτελέσματα της Counterpoint Research για τις online πωλήσεις συσκευών στην Κινεζική αγορά έγιναν διαθέσιμα πρόσφατα και όπως κάθε φορά, έχουν τεράστιο ενδιαφέρον για τους κατασκευαστές και τους… πελάτες τους φυσικά.\nΟι μετρήσεις της Counterpoint αφορούν αυτή τη φορά τις online πωλήσεις συσκευών σε τεράστια retailer stores της χώρας που κάνουν συνολικά άνω του 80% του τζίρου της Κινεζικής αγοράς, όπως το Sino και το Jingdong). Σύμφωνα με αυτά το brand Honor είναι στην πρώτη θέση για το 2017, αφήνοντας στην δεύτερη θέση την Xiaomi και την Apple στην τρίτη. Η Huawei (που της ανήκει το Honor brand) βρίσκεται στην τέταρτη θέση, με την Meizu (!) στην πέμπτη!\nΣτις τελευταίες θέσεις βλέπουμε εταιρίες όπως οι 360 Mobile, Oppo, Vivo, Nokia, και Angelcare (πρόκειται για το sub-brand της ZTE στην Κίνα). Η Honor σπάει ρεκόρ σε online πωλήσεις συσκευών ατομικά όμως, με το Honor 8X να είναι το best seller της στην δευτερη θέση και το Honor 6X να βρίσκεται στην τρίτη. Ποιο μοντέλο βρίσκεται στην κορυφή των online αγορών στην Κίνα όμως; Μα φυσικά το Xiaomi Redmi Note 4X που συνεχίζει να πουλάει τρελά, εφοδιασμένο με Snapdragon 625 SoC.\nΣύμφωνα με την Counterpoint τα κινητά της Honor είναι αυτά με τις περισσότερες πωλήσεις συνολικά στο Internet, με πάνω από 54,5 εκατομμύρια συσκευές να έχουν διατεθεί, με πωλήσεις πάνω από 79 δις Yuon.\nNext post Xiaomi Redmi 5 Plus: με 3GB + 32GB στα 128€, χωρίς τελωνείο! [HKEU Priority Line]\nPrevious post Xiaomi Mi 5X: η έκδοση 4GB RAM + 64GB ROM στα 161€ σε νέο flash sale!


Κίνα: Αεροπλάνο εν ώρα πτήσης έχασε ξαφνικά ύψος και σήμανε συναγερμός. Τα πιθανά αίτια ερευνούν οι ειδικοί | HuffPost Greece\n12/07/2018 08:52 EEST | Updated 12/07/2018 09:39 EEST\nΚίνα: Αεροπλάνο εν ώρα πτήσης έχασε ξαφνικά ύψος και σήμανε συναγερμός. Τα πιθανά αίτια ερευνούν οι ειδικοί\nΣυναγερμός σήμανε στις κινεζικές αρχές όταν ένα αεροσκάφος που ταξίδευε από το Χονγκ Κονγκ με προορισμό την πόλη Νταλιάν έχασε ξαφνικά ύψος εξαιτίας της απώλειας πίεσης ενώ βρισκόταν στον αέρα.\nΣτην πτήση της Air China έπεσαν οι μάσκες οξυγόνου και οι επιβάτες δεν έκρυψαν την ανησυχία τους. Μάλιστα κάποιοι από αυτούς μετά το περιστατικό δημοσίευσαν στα social media τις εικόνες που τράβηξαν από το εσωτερικό του αεροπλάνου.\nΟι εμπειρογνώμονες αυτή την ώρα ερευνούν τους λόγους του συμβάντος, ενώ τοπικά μέσα ενημέρωσης αναφέρουν πως πιθανότατα μέλη του πληρώματος κάπνιζαν στο πιλοτήριο και έτσι μπλόκαρε το σύστημα εξαερισμού.\nΕπιβάτες της πτήσης μιλούν για εφιαλτικές στιγμές ενώ περιγράφουν την αγωνία τους όταν οι αεροσυνοδοί τους ανακοίνωσαν πως το αεροπλάνο έπρεπε αναγκαστικά να προσγειωθεί.\nΟ εμπειρογνώμονας Greg Waldron της Flight Global δήλωσε στο BBC πως τα αεροσκάφη αυτά είναι κατασκευασμένα να πετούν σε υψόμετρο που ακόμα και στο βουνό Everest αποκαλείται «ζώνη θανάτου» εξαιτίας της έλλειψης οξυγόνου.\nPLUS: Κίνα αεροπλάνο πτήση μάσκες οξυγόνου Air China


Ο κινητήρας του σκάφους σας χρειάζεται τακτική συντήρηση: καθημερινή - εβδομαδιαία - μηνιαία και ετήσια.\nΤα έξοδα βέβαια είναι αρκετά μεγάλα, αλλά μην ξεχνάτε ότι ο κινητήρας είναι το κύριο εξάρτημα του σκάφους και βασικός παράγοντας ασφάλειας.\nΟι σύγχρονοι κινητήρες είναι πολύ αξιόπιστοι και οι περισσότερες βλάβες που παρουσιάζουν δεν οφείλονται σε κατασκευαστικό ελάττωμα αλλά στην κακή χρήση ή συντήρηση.\nΚαθημερινή, εβδομαδιαία και μηνιαία συντήρηση\nΑφού έχετε κάνει ένα σωστό ροντάρισμα, πρέπει να προσέξετε μερικά πράγματα για να εκμεταλλευθείτε όλες τις δυνατότητες του κινητήρα σας.\nΓια τον εξωλέμβιο κινητήρα χρησιμοποιείτε πάντα το λάδι που συνιστά ο κατασκευαστής στη σωστή αναλογία στο μίγμα. Χρησιμοποιείτε ένα διαβαθμισμένο δοχείο η προσέχετε τις ενδείξεις που είναι χαραγμένες πάνω στα πλαστικά μπουκάλια του λαδιού.\nΚάντε την ανάμιξη την τελευταία στιγμή, διαλύοντας το λάδι σε μια μικρή ποσότητα βενζίνης που θα συμπληρωθεί ως τη σωστή αναλογία. Ανακατέψτε καλά. Να κουνάτε πάντα το ειδικό ανεξάρτητο ρεζερβουάρ, αν υπάρχει, ή τον κινητήρα αν είναι ελαφρύς και έχει ενσωματωμένο ρεζερβουάρ, πριν βάλετε μπροστά.\nΜη χρησιμοποιείτε μίγματα αποθηκευμένα από πολύ καιρό, που έχουν χάσει τις ιδιότητες τους και μπορούν να βρωμίσουν τη μηχανή. Μη γεμίζετε το ενσωματωμένο ρεζερβουάρ όταν λειτουργεί ο κινητήρας. Σβήστε πρώτα και περιμένετε λίγο να κρυώσει.\nΣκουπίστε σχολαστικά ότι έχει ξεχειλίσει. Πρέπει να έχετε μαζί σας ένα εφεδρικό δοχείο, αλλά μη γεμίζετε απ' αυτό το ρεζερβουάρ όταν κάνει πολλή ζέστη ή φυσάει άνεμος.\nΌταν βάλετε μπροστά τον κινητήρα σας, σιγουρευτείτε ότι λειτουργεί κανονικά το σύστημα ψύξης για την ψύξη του.\nΠριν απ' όλα όμως ελέγξτε την κατάσταση του έλικα. Ο έλικας δεν πρέπει να έχει στραβώσει και φρακάρει. Αν υπάρχει ζημιά, μην επιχειρήσετε να τον φτιάξετε. Αυτό θα το αναλάβει ένας ειδικός ή - ακόμα καλύτερα - αλλάξτε τον.\nΈνας εφεδρικός έλικας μπορεί να αποδειχθεί πολύτιμος.\nΈνας προστατευτικός δακτύλιος του έλικα για μηχανές μέσης ιπποδύναμης είναι πολύ χρήσιμος, ιδίως αν κινείστε σε περιοχές όπου υπάρχουν πολλοί λουσμένοι και αρκετοί απ' αυτούς δεν συλλογίζονται τους κινδύνους που διατρέχουν, πλησιάζοντας το σκάφος σας.\nΑν στα ντουλαπάκι του εξωλέμβιου κινητήρα δεν υπάρχουν εφεδρικές σφήνες και πείροι, αγοράστε εσείς. Πρέπει να έχετε επίσης ένα εφεδρικά φίλτρο βενζίνης.\nΚρατάτε σημειώσεις για την καθημερινή χρήση του κινητήρα, καθώς και τις ώρες λειτουργίας του.\nΣημειώνετε επίσης τις ζημιές που έπαθε ώστε να ξέρετε τις επισκευές που θα κάνετε μετά.\nΓρασάρετε τις αρθρώσεις\nΚάθε εβδομάδα ελέγχετε την κατάσταση της πλακέτας του ανόδιου ηλεκτρόλυσης. Αν απ' τη φθορά, το πάχος της έχει μειωθεί στο μισό, αντικαταστήστε την.\nΓρασάρετε τις αρθρώσεις του κινητήρα σας με τα γράσο που συνιστά ο κατασκευαστής του και που συνήθως θα βρείτε μέσα σε πλαστικά σωληνάρια. Δηλαδή τις ντίζες που αλλάζουν την κίνηση (πρόσω, κρατεί, ανάποδα), της μίζας και του γκαζιού. Επίσης ελέγχετε τα γρανάζια της μανέτας, τις βίδες στερέωσης, το μηχανισμό ανύψωσης της μηχανής, τα ελατήριο του «λαιμού» της και τον άξονα του έλικα.\nΕλέγξτε τη στάθμη του λαδιού στο κάρτερ και, αν λείπει, συμπληρώστε. Πρέπει να χρησιμοποιήσετε τις δύο μεγάλες βίδες: την κάτω για τα γέμισμα με λάδι και την επάνω για την πίεση του αέρα.\nΑρχίστε ξεβιδώνοντας την κάτω βίδα, βάλτε το στόμιο του σωληνάριου του λαδιού και ξεβιδώστε μετά την πάνω βίδα.\nΠιέστε τα σωληνάριο μέχρι να ξεχειλίσει από πάνω. Ξαναβιδώστε την πάνω βίδα, και μετά την κάτω.\nΔεν πρέπει να τρέχει λάδι. Πάντως, λάβετε τα μέτρα σας: Χρησιμοποιήστε ένα παλιό δοχείο ή τουλάχιστο ένα στρώμα από εφημερίδες για να μαζέψετε ό,τι έχει χυθεί.\nΣ' έναν εσωεξωλέμβιο ή εσωλέμβιο κινητήρα μπορείτε να ελέγχετε τα λάδια, όπως στο αυτοκίνητο, και να συμπληρώνετε εύκολα όταν χρειάζεται. Γι' αυτό έχετε μαζί σας ένα εφεδρικό δοχείο λαδιού.\nΕλέγχετε την κατάσταση και το σφίξιμο των πόλων της μπαταρίας. Φεύγοντας από το σκάφος πρέπει να αποσυνδέσετε το ηλεκτρικό σύστημα.\nΚάθε εβδομάδα ψεκάζετε τη μηχανή με το περιεχόμενο ενός ειδικού σπρέι που την αδιαβροχοποιεί. Προσέξτε τα μπουλόνια να είναι καλά σφιγμένα.\nΚαθαρίστε τη σεντίνα. Μην αφήνετε μέσα τίποτα που μετακινείται και μπορεί να φράζει και να προκαλέσει ζημιά στην αντλία της.\nΓρασάρετε την άκρη της ντίζας και τη στήριξη του συστήματος κατεύθυνσης καθώς και τη βάση περιστροφής της μηχανής.


3+1 στην άμμο\nΑρχικη> Σχολια - Διαλογος> Αρθρα> 3+1 στην άμμο!\nΙωακείμ Γρυσπολάκης 14 Μαϊ 2022\n• Η σχολή αυτή επιθυμεί να διεξάγονται συνομιλίες για να μην μας πουν «αδιάλλακτη πλευρά». Το ανώτατο στάδιο της γραμμής της αυτής είναι «συνομιλίες». Να δείχνουμε ότι θέλουμε συνομιλίες και εάν οι περιστάσεις το επιτρέψουν να κάνουμε και μερικές! Ως εκεί!\n• Δεν αναγνωρίζει και δεν αποδέχεται την έννοια της πολιτικής ισότητας που προκύπτει από όλα τα ψηφίσματα του ΟΗΕ-άσχετο αν τα επικαλούνται σε ξένους διπλωμάτες. Δεν αναγνωρίζει και δεν αποδέχεται την μία Τουρκοκυπριακή ψήφο στο Υπουργικό Συμβούλιο-σε αντικατάσταση του συστήματος του veto για πρόεδρο/αντιπρόεδρο όπως προβλέπεται στο Σύνταγμα Ζυρίχης-Λονδίνου. Στην αντίληψη αυτής της σχολής το κυπριακό δεν μπορεί να επιλυθεί, κατά συνέπεια, το θέμα είναι το πώς να διαχειριστούμε τους ενοχλητικούς απεσταλμένους του ΟΗΕ και πώς θα μιλούμε για συνομιλίες, ξανά συνομιλίες κλπ.


happy parents: Η παιδική κούνια... άλλαξε τον άνθρωπο\nΣημαντικό ρόλο στην εξέλιξη του ανθρώπινου είδους έπαιξε η... παιδική κούνια, σύμφωνα με έρευνα\nΟ Τίμοθι Τέιλορ του Πανεπιστημίου του Μπράντφορντ ισχυρίζεται ότι το μέγεθος του ανθρώπινου εγκεφάλου αυξήθηκε λόγω της επινόησης της παιδικής κούνιας.\nΗ σύλληψη της κούνιας έκανε δυνατή την πιο αργή ανάπτυξη και επέτρεπε στους μη ανεπτυγμένους απογόνους τόσο να επιβιώνουν όσο και να ακμάζουν και σωματικά και πνευματικά.\n«Το στυλ του καγκουρό είχε ως αποτέλεσμα οι πρώτες γυναίκες πρόγονοί μας να γίνουν μαρσιποφόρες, για να κουβαλούν τους νεαρούς απογόνους τους έξω από την κοιλιά τους» εξηγεί ο δρ Τέιλορ στο βιβλίο του, «The Artificial Ape» («Ο Τεχνητός Πίθηκος»). «Η εφεύρεση της κούνιας, που επέτρεπε σε περισσότερα παιδιά να μεγαλώνουν με επιτυχία μακριά από το γυναικείο σώμα, έκανε αυτομάτως ανύπαρκτο τον περιορισμό και οδήγησε σε αύξηση του μεγέθους του κεφαλιού, αλλά και του εγκεφάλου». Πριν από την εφεύρεση της κούνιας, που χρονολογείται, σύμφωνα με τον Τέιλορ, τουλάχιστον πριν από 2,2 εκατομμύρια χρόνια, όταν ο ανθρώπινος εγκέφαλος άρχισε ξαφνικά να μεγαλώνει, ήταν πιο πιθανό να επιβιώσουν τα σωματικά αναπτυγμένα παιδιά γιατί το να μεταφέρει κάποιος μικρότερα παιδιά ήταν δυσκολότερο, δεν συνέφερε οικονομικά και συχνά ήταν επικίνδυνο.\nΟι μητέρες που κρατούσαν τα παιδιά στην αγκαλιά τους κινδύνευαν περισσότερο από επιθέσεις από αρπακτικά ή άλλους ανθρώπους από τις μητέρες που χρησιμοποιούσαν κούνιες. Επίσης οι πρώτες ήταν λιγότερο παραγωγικές μην έχοντας για πολλές ώρες ελεύθερα τα χέρια τους.\nΤο σημαντικότερο, όμως, είναι ότι η εφεύρεση της κούνιας επιμήκυνε τεχνητά την ανθρώπινη κυοφορία, σύμφωνα με τον καθηγητή. Προηγουμένως, η κυοφορία ολοκληρωνόταν στη γέννα και μόνο τα πιο ανεπτυγμένα παιδιά επιβίωναν, καθώς είχαν λιγότερο χρόνο ανάγκη να μεταφέρονται στην αγκαλιά της μητέρας τους. Ομως το κεφάλι τους και το μέγεθος του εγκεφάλου τους ήταν αυστηρά περιορισμένο από το μέγεθος της λεκάνης της μητέρας τους. «Χρησιμοποιώντας την κούνια, οι πρόγονοί μας έγιναν εξυπνότεροι» καταλήγει ο Τέιλορ.\nΑναρτήθηκε από psychologist στις 1:46 μ.μ.


Οι χαμένες ισορροπίες ενός μεγάλου αθλητή\nΔευτέρα, 15 Νοεμβρίου 2010 11:19\tΝίκος Γαβαλάς\nΜπιορν Μποργκ : Η πολυτάραχη ζωή του θρυλικού τενίστα, που έχει αφήσει αναπάντητα ερωτήματα μετά την απόσυρσή του\nAνοιξη του 1981. Ο Μπιορν Μποργκ επικρατεί του Ιβάν Λεντλ στον τελικό του Ρολάν Γκαρός. Ωστόσο, το καλοκαίρι και το φθινόπωρο του ίδιου έτους, ο Τζον Μακ Eνρό θα τον νικήσει στον τελικό του Γουίμπλεντον και του Αμερικανικού Oπεν αντίστοιχα. Δύο ήττες που σε καμία περίπτωση δεν προϊδεάζουν την παγκόσμια τενιστική κοινότητα για το τι θα ακολουθούσε.\nΤο 1982, ο Σουηδός σταρ του αθλητισμού αποφασίζει να παίξει μόλις σε ένα τουρνουά. Στο αγαπημένο του Μόντε Κάρλο χάνει στον προημιτελικό γύρο από τον σαφώς κατώτερό του Γιανίκ Νοά. Ο κόσμος αρχίζει να ψάχνει τι συμβαίνει με τον κάτοχο ένδεκα τίτλων σε γκραν σλαμ. Το μυστήριο το λύνει ο ίδιος κατά τη διάρκεια συνέντευξης Τύπου τον Ιανουάριο του 1983, ανακοινώνοντας την οριστική του απόφαση να κρεμάσει τη ρακέτα του σε ηλικία μόλις 26 ετών. Μία είδηση που κάνει αμέσως τον γύρο του κόσμου. Aπαντες προσπαθούν να βρουν εξήγηση σε αυτήν την εξέλιξη.\nΑμέτρητα σενάρια αρχίζουν να κυκλοφορούν. Ενα από αυτά θέλει τον τενίστα με το «παγωμένο» αίμα στις φλέβες του (χαρακτηρισμός που του είχε αποδοθεί λόγω της παροιμιώδους ψυχραιμίας του) να μην αντέχει στην ιδέα πως δεν θα είναι πλέον ο κυρίαρχος του τένις. Οι ήττες από τον Μακ Ενρό σε Λονδίνο και Νέα Υόρκη το 1981 ενδεχομένως να του κόστισαν ακριβά. Υπήρχε και μία άλλη εκδοχή: δεν άντεχε άλλο διαιτητικά σφάλματα εις βάρος του. Μάλλον τα παραπάνω φαντάζουν φθηνές δικαιολογίες. Πιο κοντά στην πραγματικότητα είναι το σενάριο που τον ήθελε να αντιμετωπίζει πολύ μεγάλα προβλήματα με τη μέση του.\nΟ μύθος του Μποργκ γιγαντωνόταν... Και ξαφνικά, άρχισε να ξεφτίζει το χρυσό περιτύλιγμα αυτού του τεράστιου αθλητή. Η μείωση στο ελάχιστο των δημοσίων εμφανίσεών του προκάλεσε άλλα σχόλια. Ουδείς μπόρεσε να το αποδείξει. Ομως, πολλοί υποστήριξαν πως είχε εθιστεί σε ναρκωτικές ουσίες. Και επιπλέον, αντιμετώπιζε ψυχολογικά προβλήματα, τα οποία τον οδήγησαν σε απόπειρα αυτοκτονίας το 1989 στο Μιλάνο.\nΠοτέ δεν κατάφερε να βρει ισορροπία στην προσωπική του ζωή. Αυτός ο αθλητής που εντός κορτ ήταν τόσο ψύχραιμος, ελέγχοντας στον απόλυτο βαθμό τα νεύρα του, μακριά απ’ τα γήπεδα ήταν άλλος άνθρωπος. Οι γάμοι του με τη Ρουμάνα τενίστρια Μαριάνα Σιμονέσκου και την Ιταλίδα ροκ τραγουδίστρια Λορεντάνα Μπερτέ διαλύθηκαν, δίχως να μπορέσει να γίνει πατέρας.\nΤο πάθος του για τις ωραίες γυναίκες δεν το έκρυψε ποτέ: «Μου αρέσουν οι εντυπωσιακές γυναίκες, αλλά ώς εκεί. Τώρα, αν με κατηγορούν επειδή συμμετέχω κατά καιρούς ως κριτής σε διαγωνισμούς ομορφιάς, αυτό είναι δικό τους πρόβλημα», είχε πει τη δεκαετία του ’80. Αν ανταποκρίνονταν στην πραγματικότητα οι πληροφορίες και για συχνές επισκέψεις του σε οίκους ανοχής, μάλλον δεν θα το μάθουμε ποτέ. Παρεμπιπτόντως, γυναίκες οι οποίες συναναστράφηκαν μαζί του έκαναν κι εκείνες απόπειρες αυτοκτονίας.\nOταν κρέμασε τη ρακέτα του, εγκαταστάθηκε στο Μόντε Κάρλο, όπου διηύθυνε μία σειρά εταιρειών. Ανάμεσά τους ήταν και μία εταιρεία ρούχων που έφερε το όνομά του. Μόνο που στην πράξη αποδείχθηκε πως δεν μπόρεσε να μάθει καλά τον κόσμο των επιχειρήσεων. Eτσι, οδηγήθηκε στη χρεοκοπία.\nΤο 2006 αναγκάστηκε να αναθέσει στον λονδρέζικο οίκο πλειστηριασμών Bonhams να βγάλει σε δημοπρασία τα πέντε τρόπαιά του απ’ το Γουίμπλεντον.\nΗταν μία πολύ δύσκολη απόφαση. Αλλά είχε ανάγκη 500.000 ευρώ. Τόσα υπολόγιζε να βγάλει από τον πλειστηριασμό, όπου θα πωλούσε και τις ιστορικές ξύλινες ρακέτες του, Donnay. «Από ρακέτες, άλλο τίποτα: θα μπορούσα να πουλήσω κι άλλες, αλλά, δυστυχώς, μου τις είχε σπάσει στο κεφάλι η Λορεντάνα», είχε πει ο Μποργκ για την Μπερτέ, την Ιταλίδα τραγουδίστρια με την οποία έζησε έναν έντονο, γεμάτο καταχρήσεις, γάμο. Τελικώς, με τη βοήθεια του φίλου του Τζον Μακ Ενρό κατάφερε να πάρει πίσω τα πολύτιμα τρόπαιά του. Σήμερα, φαίνεται πως έχει ηρεμήσει η ζωή του Μπιορν Μποργκ. Ωστόσο, ποτέ δεν μπορείς να είσαι βέβαιος για την επόμενη ημέρα τέτοιων προσωπικοτήτων.\nΑπ’ το γκαράζ του σπιτιού του, στην κορυφή του κόσμου\nΠοτέ δεν θα μάθουμε τι θα μπορούσε να είχε πετύχει ο Μπιορν Μποργκ, αν δεν εγκατέλειπε το επαγγελματικό τένις σε ηλικία μόλις 26 ετών. Η απόφασή του προκάλεσε ποικίλα σχόλια. Και δεν ήταν λίγοι εκείνοι που προσπάθησαν να του αλλάξουν μυαλά. Ενας απ’ αυτούς ήταν ο μεγάλος του αντίπαλος στα κορτ, αλλά σπουδαίος φίλος έξω απ’ αυτά, ο Τζον Μακ Ενρό: «Οταν το έμαθα, βγήκα από τα ρούχα μου. Προσπάθησα να τον ταρακουνήσω, να τον κάνω να σκεφθεί θετικά, αλλά αυτός ήταν αποφασισμένος. Ειλικρινά, λυπήθηκα πολύ, γιατί ήταν μεγάλος τενίστας».\nΟ Μποργκ ανακάλυψε το τένις σε ηλικία 6 ετών. Μία ημέρα ο πατέρας του γύρισε στο σπίτι έχοντας ως έπαθλο από ένα τουρνουά πιγκ πογκ, μία ρακέτα του τένις, την οποία του την έκανε δώρο. Ο πιτσιρικάς την κράτησε στα χέρια του, πήγε στο γκαράζ του σπιτιού του στο Σοντερτάλιε και άρχισε να κτυπάει την μπάλα στον τοίχο. Μέρα με την ημέρα ανακάλυπτε μόνος του το τένις. Ναι, ήταν αυτοδίδακτος. Γι’ αυτό κι έμαθε να κτυπάει το μπάκχαντ με τα δύο χέρια. Εως τότε το μπάκχαντ γινόταν με το ένα χέρι. Ο καθηγητής του στο σχολείο ο οποίος ήταν και προπονητής στο τένις, τον ενέταξε στην ομάδα που είχε δημιουργήσει με άλλους πολλά υποσχόμενους πιτσιρικάδες. Πλέον, το νερό είχε μπει στο αυλάκι...\nΑπ’ το γκαράζ του σπιτιού του θα φθάσει στην κορυφή του κόσμου. Μια λεπτομέρεια: φορώντας κορδέλα στα μαλλιά, λάνσαρε νέα μόδα! Για την ακρίβεια, βρέθηκε στο Νο 1 της παγκόσμιας κατάταξης για συνολικά 109 εβδομάδες, ανάμεσα στο 1977 και 1981. Απ’ τα τέσσερα γκραν σλαμ πήρε τα δύο. Ηταν έξι φορές νικητής στο Ρολάν Γκαρός (1974, ’75, ’78, ’79, ’80 και ’81) και πέντε συνεχόμενες στο Γουίμπλεντον (1976-80). Επιπλέον, έφθασε τέσσερις φορές στον τελικό του αμερικανικού Οπεν. Ομως, δεν κατάφερε ποτέ να το κατακτήσει, αφού δύο φορές (το 1976 και το 1978) ηττήθηκε απ’ τον Τζίμι Κόνορς και άλλες δύο (1980 και 1981) απ’ τον Τζον Μακ Ενρό. Οσο για το αυστραλιανό Οπεν; Αγωνίστηκε εκεί μόλις μία φορά. Προτιμούσε τον Ιανουάριο, διάστημα κατά το οποίο διεξάγεται το πρώτο γκραν σλαμ κάθε έτους, να πηγαίνει... διακοπές!\nΑναμφίβολα, μερίδιο στην επιτυχία ενός εκ των κορυφαίων τενιστών όλων των εποχών, ανήκει στον προπονητή του, Λέναρτ Μπέργκελιν. Βεβαίως, πάνω απ’ όλα θα πρέπει να επισημάνουμε πως ο ίδιος ο Μποργκ ήταν υπόδειγμα αθλητή στις πολύωρες (έως και επτά ώρες) καθημερινές προπονήσεις.\nΤο 1972, σε ηλικία 15 ετών, έγινε ο νεαρότερος τενίστας που αγωνίστηκε στο Ντέιβις Καπ (είναι το παγκόσμιο κύπελλο Εθνικών ομάδων στο τένις). Την ίδια χρονιά κατέκτησε τον τίτλο του Γουίμπλεντον στα τζούνιορς. Το 1974 πήρε το πρώτο του μεγάλο τουρνουά, το ιταλικό όπεν. Δύο εβδομάδες αργότερα, νικώντας τον Ισπανό, Μανουέλ Οράντες με 3-2 σετ στον τελικό του Ρολάν Γκαρός, έγινε ο νεότερος τενίστας που κυριάρχησε στο παρισινό Οπεν. Ενα ρεκόρ το οποίο κατέρριψε ένας άλλος Σουηδός, ο Ματς Βιλάντερ το 1982 και εν συνεχεία ο Αμερικανός, Μάικλ Τσανγκ το 1989. Ακόμη, ο Μπιορν Μποργκ κατέχει ένα εκπληκτικό ρεκόρ: δεν έχασε κανέναν αγώνα στο Ντέιβις Καπ. Σε 33 αγώνες σημείωσε 33 νίκες! Οι ειδικοί του αθλήματος υποστηρίζουν πως πολύ δύσκολα θα «σπάσει» το ρεκόρ αυτό.\nΟ αγώνας του που έμεινε στην ιστορία ως ένας απ’ τους καλύτερους όλων των εποχών στην ιστορία του τένις, ήταν με αντίπαλο τον Τζον Μακ Ενρό στον τελικό του Γουίμπλεντον το 1980. Ο αγώνας οδηγήθηκε σε 5ο σετ. Εκεί, ο Μποργκ με ταχύτητα και αποτελεσματικότητα, καθώς και με 19 άσους, επικράτησε του Αμερικανού μετά από 3 ώρες και 54 λεπτά. Ενα αξέχαστο παιχνίδι που είχαν την τύχη να παρακολουθήσουν και οι Ελληνες φίλαθλοι μέσω της κρατικής τηλεόρασης. «Κουράστηκα πολύ», θα πει ο Μακ Ενρό μετά το «φινάλε» της συγκλονιστικής παράστασης. Απ’ την πλευρά του, ο Σουηδός θα δηλώσει: «Μερικές φορές, νομίζω ότι είμαι Σούπερμαν! Δεν αστόχησα ούτε σε ένα κτύπημα. Αλλωστε, πώς θα μπορούσα...». Αλλά ο Μακ Ενρό θα αναφέρει την τελευταία λέξη: «Κανένας δεν μπορεί να νικάει πάντα. Κάποτε, θα έρθει η στιγμή που θα χάσει και ο Μποργκ, και σκοπεύω να είμαι εκεί!». Ούτε προφήτης να ήταν. Ενα χρόνο μετά θα τον νικήσει στην τελευταία επίσκεψη του Μποργκ στο Γουίμπλεντον ως αθλητή.\nΔημοσιεύτηκε στο Σαββατιάτικο φύλλο της Καθημερινής - 09/10/2010\n[07/06] Το tennisnews.gr θυμάται-Μπγιον Μποργκ\nΜπγιορν Μποργκ: Ο Ξυλοκόπος


¨Ιστορικά η Τουρκία ήταν και συνεχίζει να είναι αναπόσπαστο κομμάτι της Ευρώπης¨… – TOURKIKANEA.GR\n¨Ιστορικά η Τουρκία ήταν και συνεχίζει να είναι αναπόσπαστο κομμάτι της Ευρώπης¨…\nΟ υπουργός Εξωτερικών Μεβλούτ Τσαβούσογλου ανέφερε πως o υπουργός Εξωτερικών Μεβλούτ Τσαβούσογλου ανέφερε πως ιστορικά η Τουρκία ήταν και συνεχίζει να είναι αναπόσπαστο κομμάτι της Ευρώπης και πρόσθεσε πως “Ο τούρκικος λαός βλέπει το μέλλον του στην ΕΕ”\nΟ υπουργός Τσαβούσογλου δημοσίευσε στην πορτογαλική εφημερίδα Diario do Noticias, άρθρο με τίτλο “Ο τουρκικός λαός βλέπει το μέλλον του στην ΕΕ”.\nΟ Τσαβούσογλου ανέφερε πως η Πορτογαλία αντιλαμβάνεται την αξία που θα προσθέσει στην ΕΕ η Τουρκία.\nΟ Τσαβούσογλου περιέγραψε πως η ΕΕ επιμένει να βλέπει τις σχέσεις Τουρκίας-ΕΕ, με μία στενή προοπτική που καθορίζεται από τα προβλήματα που έχουν κάποια μέλη με την Τουρκία.\nΌλοι οι καρκίνοι είναι μέρη ενός σώματος. Ειδικά οι κακοήθεις. Ευτυχώς που είναι κι οι Κύπριοι και στέκεται η ΕΕ απο πίσω τους.


Έρχεται το “Άγκάθθιν” – Παραθυρο\nΤέσσερις ελληνικές θεατρικές παραγωγές έρχονται ...\nΟ νέος δίσκος “Αγκάθθιν” του κυπριακού συγκροτήματος Monsieur Doumani θα κυκλοφορήσει σε παγκόσμια κλίμακα την Παρασκευή 23 Φεβρουαρίου.\nΟ δίσκος αποτελείται σχεδόν αποκλειστικά από πρωτότυπες συνθέσεις των ιδίων με την φιλοξενία μουσικών όπως Αλκίνοος Ιωαννίδης, Μιχάλης Τερλικκάς, JUΛΙΟ, Θανάσης Παπακωνσταντίνου, Αλέξανδρος Γαγάτσης, Αντρέας Καμέρης και το φωνητικό σύνολο Fortis από την Αγ. Πετρούπολη.\nΠαραστάσεις με σκοπό την παρουσίαση και προώθηση του δίσκου θα δοθούν στην Κύπρο τον ερχόμενο Μάρτιο και στην Ευρώπη τον Μάιο ενώ προγραμματίζονται και συμμετοχές σε διάφορα φεστιβάλς στην Ευρώπη για το καλοκαίρι.\nΠΕΜ 15 ΜΑΡ – ‘ΣΤΟ ΔΡΟΜΟ‘, ΛΕΜΕΣΟΣ\nΠΑΡ 16 ΜΑΡ – ‘ΤΕΧΝΟΠΟΛΙΣ 20‘, ΠΑΦΟΣ\nΣΑΒ 17 ΜΑΡ – ‘ΑΝΤΩΝΑΚΗΣ‘, ΛΕΥΚΩΣΙΑ\nΚΥΡ 18 ΜΑΡ – ‘ΑΝΤΩΝΑΚΗΣ‘, ΛΕΥΚΩΣΙΑ\nΟΛΕΣ οι συναυλίες ξεκινούν στις 8:30μμ\n10 ευρώ με δωρεάν τον δίσκο Άγκάθθιν‘


ΔΑΣ ΑΔΕΔΥ Έβρου: Συμμετοχή στην σημερινή πανεργατική απεργία - evros24.gr\nΤην ώρα που η πανδημία σαρώνει το σύστημα Υγείας που έμεινε αθωράκιστο και υποστελεχωμένο, οι χώροι δουλειάς και τα Μέσα Μαζικής Μεταφοράς έχουν γίνει χώροι υπερμετάδοσης του ιού, βρήκαν ευκαιρία να μην αφήσουν τίποτα όρθιο.\nΗ κυβερνητική επίθεση απέναντι στα δικαιώματα εργαζομένων και νεολαίας συνεχίζεται με αμείωτη ένταση. Την ίδια στιγμή και ενώ η οικονομική κρίση βρίσκεται σε εξέλιξη, η κυβέρνηση προχωρά στη ψήφιση μέτρων που τσακίζουν μισθούς και συντάξεις. Δε φτάνει ο πτωχευτικός νόμος, με τον οποίο αρπάζουν λαϊκά σπίτια κι εισοδήματα. Δε φτάνει η ανεργία που εκτοξεύτηκε. Δε φτάνει ο νόμος που βάζει σε γύψο τις διαδηλώσεις. Νομοθετούν:\nγια πρώτη φορά στη χώρα μας, τη 10ωρη εργασία, 134 χρόνια μετά την απεργία του Σικάγο και ακριβώς 100 χρόνια ύστερα από την πρώτη νομοθέτηση του 8ωρου στην Ελλάδα με την αύξηση των ωρών των νόμιμων υπερωριών που σμπαραλιάζει τον σταθερό εργάσιμο χρόνο και τη διευθέτηση του χρόνου δουλειάς μέσα στο εξάμηνο που θα αυξήσει την απληρωσιά και θα ρίξει ακόμη πιο κάτω μισθούς και μεροκάματα.\nτο χτύπημα στη συνδικαλιστική δράση, την οργάνωση και τα δικαιώματα των εργαζομένων με ένα συνδυασμό απεργοκτόνων διατάξεων που καταργεί τις Γενικές Συνελεύσεις, τη συμμετοχή των εργαζομένων σε αυτές και ορίζει την ηλεκτρονική ψηφοφορία ως προϋπόθεση για λήψη απόφασης για απεργία.\nκαταργείται η απαγόρευση πρόσληψης απεργοσπαστικού μηχανισμού από την εργοδοσία όπως προέβλεπε ο Ν.1264/82, αλλά στο εξής η περιφρούρηση των απεργιών θα είναι ποινικώς κολάσιμη πράξη και θα καθιστά παράνομη την ίδια την απεργία.\nΟι αγώνες για καλύτερους μισθούς, για αξιοπρεπείς συντάξεις, για μέτρα προστασίας της υγείας στους χώρους δουλειάς, για μόνιμες προσλήψεις σε σχολεία, νοσοκομεία κλπ. διώκονται. Το χτύπημα στην απεργία και η ποινικοποίηση της συνδικαλιστικής δράσης παίρνει ολοένα και μεγαλύτερες διαστάσεις. Σχεδιάζουν να καταργήσουν την ΑΠΕΡΓΙΑ στο Δημόσιο και στον Ιδιωτικό Τομέα με την καθιέρωση γενικευμένου «προσωπικού ασφαλείας» (πάνω από 40%).\nΘέλουν να «διαπαιδαγωγήσουν» από τώρα τη νέα γενιά στην υποταγή και την ηττοπάθεια. προσπαθούν να επιβάλλουν σιγή νεκροταφείου, ώστε αύριο να προλάβουν «τους σεισμούς που μέλλονται για να ΄ρθουν».\nΔε θα τους περάσει! Όπως το οργανωμένο κίνημα τους χάλασε τα σχέδια με την αξιολόγηση στο Δημόσιο, με την προσπάθεια να μπουν κάμερες στις τάξεις, με τις ψευδοεκλογές για τα Υπηρεσιακά Συμβούλια, έτσι θα τους χαλάσει και τα σχέδια να βάλουν τις διεκδικήσεις μας στο γύψο!\nΤώρα είναι ώρα απάντησης στην ολομέτωπη επίθεση της κυβέρνησης και των εργοδοτών. Απεργιακός συναγερμός σε κάθε χώρο δουλειάς. Ο άθλιος τρόπος, με τον οποίο η κυβέρνηση εκμεταλλεύεται την έξαρση της πανδημίας, για να κάνει πράξη τα πιο αρρωστημένα όνειρα της εργοδοσίας, πρέπει να της γυρίσει μπούμερανγκ.\nΗ κυβέρνηση να πάρει όλα εκείνα τα μέτρα, προκειμένου να διασφαλίσει την υγεία του λαού με την θωράκιση του δημόσιου συστήματος υγείας. Διορισμό άμεσα όλου του απαραίτητου υγειονομικού προσωπικού. Επίταξη του ιδιωτικού τομέα υγείας.\nΟμαλή δια ζώσης λειτουργία των σχολείων με τη λήψη όλων των υγειονομικών μέτρων.\nΟι εκλεγμένοι στο Ν.Τ ΑΔΕΔΥ ΕΒΡΟΥ\nμε το ψηφοδέλτιο της Δ.Α.Σ


Χλοοκοπτικό Go Kart – Μπορώ να χρησιμοποιήσω κιβώτιο ταχυτήτων από ένα τρακτέρ κήπου σε ένα καρότσι; - www.zatiti.com\nΤο πρόβλημα με έναν κατακόρυφο κινητήρα είναι η δρομολόγηση της ισχύος από τον κινητήρα σε οριζόντιους τροχούς στο καρτ. Συνήθως η τυπική μέθοδος για τη μεταφορά της ισχύος στα οχήματα περιλαμβάνει κιβώτιο ταχυτήτων. Για παράδειγμα, σε ένα τρακτέρ χλοοτάπητα το κιβώτιο ταχυτήτων είναι σχεδιασμένο με τροχαλία στο επάνω μέρος του κιβωτίου ταχυτήτων. Επιπλέον, επειδή ο κύριος σκοπός ενός ιππικού χλοοκοπτικού είναι να κόβει γρασίδι, έτσι η κάθετη διάταξη κινητήρα λειτουργεί πολύ καλά οδηγώντας ένα κατάστρωμα χλοοκοπτικής.\nΟ πειρασμός μπαίνει να παίξετε για να χρησιμοποιήσετε το κιβώτιο ταχυτήτων στο gokart και να διατηρήσετε τη μονάδα απλή με αυτόν τον τρόπο. Δυστυχώς, δεν είναι πραγματικά πιο απλό, αλλά πιο περίπλοκο, για να μην αναφέρουμε αναξιόπιστο.\nΕπιπλέον, θα σας αποτρέψω σθεναρά από τη χρήση κιβωτίου ταχυτήτων ιππικού χλοοκοπτικού για τους ακόλουθους λόγους:\n– Το πλάτος του συστήματος πίσω άξονα είναι πολύ στενό\n– Τα κιβώτια ταχυτήτων δεν είναι σχεδιασμένα για υψηλή ταχύτητα όπως στα 20+ Mph.\n– Η εμπλοκή του κιβωτίου ταχυτήτων απαιτεί συσκευές τάνυσης ιμάντα.\n– Η εναλλαγή ταχυτήτων On The Fly δεν είναι δυνατή χωρίς καλή γνώση κινητήρα/κιβωτίου ταχυτήτων.\nΤο πλάτος του συστήματος πίσω άξονα είναι πολύ στενό. Το πλάτος μιας διάταξης κινητήριου τροχού gokart θα πρέπει να είναι σχετικά ευρύ: 36″+. Τα χλοοκοπτικά ιππασίας βρίσκονται κάτω από αυτό το πλάτος και θα δημιουργήσουν δυσκολία στην κίνηση των πίσω τροχών. Η τοποθέτηση του κιβωτίου ταχυτήτων είναι ένα άλλο ζήτημα που απαιτεί ειδικό βραχίονα που θα πρέπει να κατασκευάζεται και τοποθετείται στο πλαίσιο.\nΤα κιβώτια ταχυτήτων δεν είναι σχεδιασμένα για υψηλή ταχύτητα όπως στα 20+ mph. Αυτό είναι ένα σοβαρό ζήτημα, ειδικά με κιβώτια ταχυτήτων που δεν απαιτούν λίπανση και δεν διαθέτουν ρουλεμάν κυλίνδρων.\nΗ εμπλοκή κιβωτίου ταχυτήτων απαιτεί συσκευές τάνυσης ιμάντα. Συνήθως, το κιβώτιο ταχυτήτων ενεργοποιείται τεντώνοντας τον ιμάντα.\nΗ εναλλαγή ταχυτήτων δεν είναι δυνατή χωρίς καλή γνώση του κινητήρα/κιβωτίου ταχυτήτων. Το κιβώτιο ταχυτήτων σε ένα ιππικό χλοοκοπτικό δεν έχει συγχρονιστές μαζί του, επομένως το κιβώτιο ταχυτήτων πρέπει να είναι εντελώς αδρανές ή ακίνητο για να αλλάξουν οι ταχύτητες.\nΣτην πραγματικότητα, για να δικτυωθούν σωστά τα γρανάζια, και τα δύο γρανάζια πρέπει να είναι στην ίδια θέση. Αυτό μπορεί να επιτευχθεί με τη λειτουργία των γραναζιών με την ίδια ταχύτητα, αλλά αυτό απαιτεί κάποια κατανόηση του τρόπου λειτουργίας ενός κιβωτίου ταχυτήτων. Οι ανειδίκευτοι οδηγοί θα έχουν εξαιρετική δυσκολία να λειτουργήσουν το κιβώτιο ταχυτήτων. Περισσότερο από πιθανό, το κιβώτιο ταχυτήτων θα καταστραφεί σε σχετικά σύντομο χρονικό διάστημα, εάν ληφθεί υπόψη η αλλαγή ταχύτητας εν κινήσει.\nΗ κατώτατη γραμμή είναι ότι η μονάδα κιβ. ταχυτήτων/διαφορικού έχει σχεδιαστεί για χρήση τρακτέρ και έχει ορισμένους περιορισμούς. Υπάρχουν μερικές καλύτερες επιλογές που είναι πιο ελαφριές και πιο φιλικές προς το χρήστη.\nΤην επόμενη φορά άλλα συστήματα κάθετης κίνησης κινητήρα.


Θα γίνει το μπαμ με τον Λάφερτι στην ΑΕΚ; - Onsports.gr\nΚίτρινα Γυαλιά\t30 Αυγούστου 2015, 16:31\nΘα γίνει το μπαμ με τον Λάφερτι στην ΑΕΚ;\nΔιαβάστε στο OnSports ποιοι χαίρονται στα Σπάτα και ποιοι προβληματίζονται για τον Βορειοϊρλανδό επιθετικό.\nΤην υπέρβαση του Δημήτρη Μελισσανίδη περιμένουν στην ΑΕΚ για την ολοκλήρωση της μεταγραφής του Κάιλ Λάφερτι. Σύμφωνα με τις πληροφορίες, ο ποδοσφαιριστής δεν δείχνει διατεθειμένος να πέσει πολύ κάτω από το 1 εκατομμύριο ευρώ που προβλέπεται να εισπράξει από την Νόριτς για τον επόμενο χρόνο. Ένα μικρό σκόντο κάνει, αλλά όχι τίποτε τρελό. Σε πρώτη φάση ζητούσε κάπου στα 800 χιλιάρικα και οι πιο αισιόδοξοι εκτιμούσαν πως άντε να το κατεβάσει στα 700 χιλιάρικα. Ειδάλλως δεν μπαίνει στο αεροπλάνο για την Αθήνα.\nΣτην ΑΕΚ ψάχνουν τον τρόπο για να τον φέρουν τελικά στα Σπάτα. Ο εύκολος είναι να καταβάλει ο Μελισσανίδης το ποσό που θέλει και να τελειώσει το θέμα. Ο δυσκολότερος είναι να συμφωνήσει η Νόριτς να καλύψει κι εκείνη μέρος του συμβολαίου του.\nΠάντως να ξέρετε πως ούτε ο Μπάγεβιτς ούτε ο «Τίγρης» τρελάθηκαν με αυτή την επιλογή. Βέβαια αρέσει στον Δέλλα ο Κάιλ ενώ και ο Μιλοβάνοβιτς τον προκρίνει. Οι ενστάσεις από πλευράς Ντούσκο έχουν να κάνουν με την εξωγηπεδική ζωή του Λάφερτι.\nΑρέσκεται στο lifestyle και στις προκλήσεις των... κοριτσιών ενώ και οι παραβιάσεις του ωραρίου μονάχα σπάνιες δεν ήταν στις προηγούμενες ομάδες του. Είναι χαρακτηριστικό πως ο πρόεδρος της Παλέρμο, Μαουρίτσιο Τζαμπαρίνι, το 2014 τον έδιωξε από το κλαμπ, παρά την εξαιρετική του σεζόν, λέγοντας: «Είναι καλός παίκτης όμως είναι γυναικάς εκτός ελέγχου και δεν μπορεί με αυτή τη ζωή να μείνει στην ομάδα»...\nΌσο για τον Μελισσανίδη; Περπατάει στα 29 ο Βορειοϊρλανδός σέντερ φορ, δεν μπορεί να περιμένει πολλά η ΑΕΚ από πιθανή μεταπώλησή του. Με απλά λόγια, για τον «Τίγρη» δεν είναι επένδυση ο Λάφερτι...\n7 λεπτά πριν Euroleague: Για δυο χρόνια με wild card η Άλμπα, έρχονται ανακοινώσεις για Μπάγερν και Βιλερμπάν\n8 λεπτά πριν ΟΦΗ: Το αντίο του Σίμου - Συγκίνηση στην προπόνηση\n23 λεπτά πριν Σύζυγος γνωστού Ρώσου ποδοσφαιριστή έκανε απόπειρα αυτοκτονίας μετά την απιστία του\n26 λεπτά πριν Παναθηναϊκός ΟΠΑΠ: Τότε θα παίξει με ΤΣΣΚΑ Μόσχας και Ζενίτ (photos)


wasteland - subscription request\nplease read details at the bottom of the pace\nΑγίας Μαρίνας 12 Θησείο\nEάν σας ενδιαφέρει η συμετοχή στο site, παρακαλούμε στο email που θα στείλετε να περιγράψετε τα εξής:\n- Kαλλιτεχνική δραστηριότητα π.χ. πεζογραφία, ποίηση, ζωγραφική/γλυπτική, μουσική ... είτε επαγελματική είτε ερασιτεχνική\n- Συμμετοχή σε κοινωνική καλλιτεχνική δραστηριότητα. Γράψτε μας γιά ένα η δύο συμμετοχές, σε όποιο επίπεδο θέλετε (πχ. δημοσίευση σε περιοδικά, ιστότοπους, ερασιτεχνικές εκδηλώσες. καλό θα είναι να υπάρχει ένα link σε περίπτωση δημοσίευσης στο web).\n- Η έκφραση κοινωνικών ή πολιτικών απόψεων είναι ελεύθερη, θα πρέπει όμως να συμφωνείτε στην τοποθέτηση της ομάδας και του site όπως γράψαμε παραπάνω. Δεν θέλουμε αρνητικές αντιθέσεις και διαφωνίες εξ' αιτίας πολιτικών και κοινωνικών αντιλήψεων, δεν είναι καλό για κανέναν.\n- Περιγράψτε με συντομία τι περιμένετε ή πως φαντάζεστε την συμμετοχή σας στο site.


«Αν δεν ήταν η Σιόν θα είχα σταματήσει» - Super League - Novasports.gr\n«Αν δεν ήταν η Σιόν θα είχα σταματήσει»\n06/04/2016 • 10:23\nΟ Φάνης Γκέκας με τη φανέλα της Σιόν.\nΟ Φάνης Γκέκας δηλώνει άκρως ικανοποιημένος από την πορεία του στη Σιόν, μιλώντας ακόμα και για μόνιμη εγκατάσταση στην Ελβετία!\nΟ 35χρονος επιθετικός, ο οποίος μετά από Ελλάδα, Γερμανία, Ισπανία και Τουρκία συνεχίζει να τινάζει τα αντίπαλα δίχτυα και στην Ελβετία, μίλησε στον ΣΠΟΡ FM και δήλωσε εντυπωσιασμένος από τη ζωή κοντά στις Άλπεις. Αναλυτικά:\nΓια την παρουσία του στη Σιόν και την ζωή στην Ελβετία: «Είμαι ευχαριστημένος και για αυτό πάω καλά. Έχω καταφέρει να μπω στο ρυθμό της ομάδας. Είναι σημαντικό όταν κάποιος σου δίνει απλόχερα, πρέπει και εσύ να το ανταποδίδεις. Εδώ, είναι απίστευτα. Έβλεπα φωτογραφίες και βίντεο στην τηλεόραση και δεν το πίστευα. Το προπονητικό κέντρο είναι ανάμεσα στις Άλπεις, στα 20 λεπτά ανεβαίνεις στα 20.000 μέτρα και βλέπεις το μέρος από ψηλά. Είναι από τα μέρη που έλεγες πως θέλω να έρθω εδώ. Μέχρι στιγμής είμαι μόνος μου, αλλά πιστεύω πως είναι ό,τι το καλύτερο για την οικογένειά μου. Μετά από αυτό που ζω εδώ, θα επέλεγα να μείνω για πάντα».\nΓια το γεγονός πως φέτος δεν υπάρχουν υποχρεώσεις με την Εθνική, λόγω και του αποκλεισμού της από το Euro της Γαλλίας: «Μάλλον δεν θα ‘ηρεμήσω’ ούτε αυτό το καλοκαίρι, αφού αν τερματίσουμε μέσα στην τετράδα θα έχουμε νωρίς προετοιμασία με την ομάδα για τα προκριματικά του Europa League. Το χρειάζομαι όμως, χρειάζεται να ηρεμήσω από αυτά που έχω κάνει όλα αυτά τα χρόνια».\nΓια τον πρόεδρο της ομάδας: «Είναι ιδιαίτερος τύπος. Τον είχα γνωρίσει πριν δύο χρόνια, όταν ήταν ξανά να υπογράψω. Αν τον δει κάποιος, θα νομίζει πως έχει κάποιο πρόβλημα. Είναι όμως ξεχωριστός άνθρωπος και ασχολείται όλη μέρα με τη δουλειά του, και λίγη τρέλα χρειάζεται…».\nΓια τους παίκτες που έχει ξεχωρίσει από το ελβετικό πρωτάθλημα: «Υπάρχουν ποδοσφαιριστές και νεαροί σε ηλικία παίκτες που μπορούν να κάνουν καριέρα. Η Βασιλεία που είναι η καλύτερη ομάδα έχει τον Γιανγκ, στην Γρασχόπερς είναι ο Νταμπούρ και γενικά υπάρχουν παίκτες, και στη Γιουνγκ Μπόις».\nΓια το επίπεδο του ελβετικού πρωταθλήματος: «Δεν είναι πιο πολύ πάνω από το ελληνικό, όμως σε οργάνωση, εγκαταστάσεις και τον κόσμο που το παρακολουθεί είναι καλύτερο. Είμαι 1,5-2 μήνες εδώ και ασχολούμαι μόνο με την προπόνησή μου, μετά ψάχνω να βρω τι θα κάνω την υπόλοιπη μέρα».\nΓια το μέλλον του: «Είναι συχνή ερώτηση πλέον. Τα παιδιά μου είναι 8 χρονών. Είναι μία σκέψη που μου έρχεται όλο και πιο συχνά. Αν δεν υπέγραφα εδώ, θα είχα κλείσει ήδη την καριέρα μου. Για εμένα ήταν κάτι το ξεχωριστό, κάτι το ιδιαίτερο και για αυτό ήθελα να το ζήσω. Όσο για το τι θα κάνω μετά, θέλω να γίνω… πατέρας. Λείπω στα καλύτερα χρόνια των παιδιών μου, και αυτό με επηρεάζει».\nΓια το ενδεχόμενο να γυρίσει στη Λάρισα και να παίξει στο ελληνικό πρωτάθλημα: «Μετά από αυτό που έγινε με τον Απόλλωνα, θεωρώ πως η Λάρισα θα γυρίσει στη Σούπερ Λίγκα».\nΓια το πού θα μείνει μετά το τέλος της καριέρας του: «Δύσκολα θα γυρίσω στην Ελλάδα. Έχω αποφασίσει πάνω-κάτω που θα μείνω. Ήταν σχεδόν σίγουρο να ζήσω στη Γερμανία, όμως τα πράγματα άλλαξαν μετά την διαμονή μου εδώ. Κοιτάω πλέον την προοπτική της οικογένειάς μου. Έχει να κάνει και με τα παιδιά. Σαν ζωή και οργάνωση, το εξωτερικό καλύπτει περισσότερα και δίνει πιο πολλά εφόδια στα παιδιά».\nΓια το πιο ωραίο μέρος που έζησε: «Έχω ζήσει πολύ ωραίες στιγμές στη Γερμανία αλλά και σε άλλα μέρη, έχω πάρα πολλά να διηγηθώ».\nΓια το αν έχει επαφή με τον ομοσπονδιακό τεχνικό της εθνικής, Μίχαελ Σκίμπε, με τον οποίο είχε συνεργαστεί σε αρκετές ομάδες: «Είχαμε μιλήσει όταν πρωτοπήγε στην ομάδα. Δεν είχαμε επαφή όλο αυτό το διάστημα».\nΓια τις σκέψεις του ομοσπονδιακού τεχνικού εν όψει και της προκριματικής φάσης του Παγκοσμίου Κυπέλλου: «Είναι πολύ νωρίς να κρίνουμε έναν προπονητή. Κάνει δοκιμές για να δει τα άτομα και να βρει το σύστημα που θα ακολουθήσει. Μετά το καλοκαίρι και τα φιλικά με την Αυστραλία, θα αποφασίσει για το πώς θα παίξει η Εθνική. Το 4-2-3-1 που φαίνεται πως σκέφτεται, μας ταιριάζει πολύ. Εκείνο το σύστημα με τους τρεις πίσω στην άμυνα, δεν είναι εύκολο να το περάσει στην ομάδα, αν και έχουμε ποιοτικούς παίκτες».\nΓια το καλύτερο «9άρι» στον κόσμο: «Δεν υπάρχουν πολλοί. Ο Λεβαντόφσκι είναι ό,τι καλύτερο υπάρχει. Μου αρέσει πιο πολύ από όλους».\nΓια το χθεσινό παιχνίδι Μπαρτσελόνα-Ατλέτικο Μαδρίτης για το Champions League και την αποβολή του Φερνάντο Τόρες: «Υποστηρίζω την Μπαρτσελόνα, όμως μετά το χθεσινό παιχνίδι πιστεύω ότι η Ατλέτικο θα δημιουργήσει προβλήματα. Πιστεύω ότι ο Τόρες το παράκανε, πήγαινε γυρεύοντας. Σε τρεις φάσεις έκανε ακριβώς το ίδιο πράγμα».


NEFELI: Σαμαρας..η πατρίδα σπάραζε κι αυτός εξοφλούσε υποχρεώσεις\nΣαμαρας..η πατρίδα σπάραζε κι αυτός εξοφλούσε υποχρεώσεις\nO κ. Σαμαράς κλήθηκε να συγκροτήσει κυβέρνηση «εθνικής σωτηρίας» που θα πει: Mε δεδομένο τον ίλιγγο της πτώσης στον γκρεμό, συντελεσμένη την καταστροφή της χώρας, να σχηματίσει άλλου είδους, άλλου τύπου, άλλης νοο-τροπίας κυβέρνηση από αυτές που μας οδήγησαν στον όλεθρο, τις κυβερνήσεις της τυφλής κομματικής εξουσιολαγνείας – να ηγηθεί σε επιστράτευση των καλύτερων δυνάμεων του τόπου, της ποιότητας, των αρίστων, των ικανών να υπηρετήσουν (όχι να ιδιοποιηθούν) την κοινή σωτηρία.\nAλλά ο κ. Σαμαράς δεν είχε τις προϋποθέσεις να αντιληφθεί τις επιταγές των καιρών ούτε την οργισμένη απαίτηση του λαού. Eσπευσε να χρίσει υπουργούς, στην κρισιμότερη για τη χώρα ώρα, όσους κομματικούς τον είχαν βοηθήσει να κερδίσει την αρχηγία του κόμματος – η πατρίδα σπάραζε κι αυτός εξοφλούσε υποχρεώσεις. Mέχρι χθες ακόμα, στο κράτος που έχει καταρρεύσει, διόριζε σε θέσεις-κλειδιά αυλοδίαιτους του κομματικού του ποιμνιοστασίου, αποτυχημένους πολιτευτές, οικτρές μετριότητες.\nAπαιτούμε από τους αυτουργούς της καταστροφής μας να μας σώσουν, να ανασκευάσουν τις συνέπειες των εγκλημάτων τους. Kαι η απαίτησή μας εκφράζεται με την επίδειξη της συνενοχής μας στο έγκλημα:\nAτέλειωτες φάλαγγες υπερσύγχρονων τρακτέρ στους κόμβους των εθνικών οδών – κάθε τέτοιο τρακτέρ στις χώρες των δανειστών μας το μοιράζονται δέκα οικογένειες.\nEμείς διαμαρτυρόμαστε για ανέχεια, με επίδειξη πλούτου. Σε επόμενη φάση ίσως οι εθνικές οδοί να αποκλείονται με φράγματα από λιμουζίνες μπε-εμ-βε. Kαθόλου τυχαία που οι πραγματικά πάμπτωχοι αγρότες της ορεινής Πελοποννήσου, της Hπείρου ή των νησιών δεν έκλεισαν ποτέ κόμβους οδικούς ούτε βρέθηκε ποτέ κοντά τους η κυρία Παπαρήγα ή ο γραφικός της στερεότυπης «προκάτ» διαμαρτυρίας κ. Λαφαζάνης.\nΑναρτήθηκε από το KAPISTRI σ


HS100 Canon SD-OCT - System Vision\nΠΡΟΪΟΝΤΑ > ΔΙΑΓΝΩΣΤΙΚΑ > SPECTRAL OCT > HS100\nΤο SΟCΤ HS100 της Canon Ιαπωνίας είναι o πρώτος πλήρως αυτοματοποιημένος φασματικός τομογράφος οπτικής συμφωνίας.\nΤο ενσωματωμένο Scanning Laser Ophthalmoscope (SLO) επιτρέπει υψηλής ποιότητας διάγνωση του αμφιβληστροειδή και ακριβή παρακολούθηση των εξετάσεων.\nΟι εκτεταμένες αυτόματες λειτουργίες του SOCT HS100 απλοποιούν και βελτιστοποιούν τις εξετάσεις.\nΜε το πάτημα ενός πλήκτρου ευθυγραμμίζεται και εστιάζει στον αμφιβληστροειδή για τη βέλτιστη ποιότητα σάρωσης.\nΟ χειριστής αποφασίζει στη συνέχεια με ένα δεύτερο πάτημα, πότε η σάρωση θα ξεκινήσει, επιτρέποντας τον πλήρη έλεγχο πάνω στην συσκευή.\nΗ υψηλή ταχύτητα των 70.000 A-scans/sec έχουν ως αποτέλεσμα μια πολύ σύντομη εξέταση, συνήθως κάτω από δύο δευτερόλεπτα, βελτιώνοντας την αποτελεσματικότητα και καταλήγοντας σε μια πολύ φιλική προς τον ασθενή εμπειρία εξέτασης.\nΗ εμπειρία της Canon στην οπτική και στην καινοτόμο τεχνολογία έχει ως αποτέλεσμα τη μοναδική οπτική αξονική ανάλυση 3μm, για εκπληκτική ποιότητα σάρωσης. Επιπλέον, με το συνδυασμό εώς 50 σαρώσεων από μια τομογραφία, αποδίδει μιας υψηλής ποιότητας τελική απεικόνιση.\nTo HS100 αναγνωρίζει 10 διαφορετικές στοιβάδες του αμφιβληστροειδή, συμπεριλαμβανομένης της μεμβράνης του Bruch (BM). Η συσκευή χρησιμοποιώντας τη τεχνολογία Ενίσχυσης Απεικόνισης σε Βάθος δίνει τη δυνατότητα επιλογής μεταξύ των δύο παρακάτω λειτουργιών:\nΛειτουργία Χοριοειδούς, για ανίχνευση χοριοειδούς νεοαγγείωσης\nΛειτουργία Υαλοειδούς, για την ανίχνευση των υποαμφιβληστροειδικών μεμβρανών ή έλξη του υαλοειδούς από την ωχρά κηλίδα.\nΗ οθόνη εμφανίζει μια σαφή εικόνα του πρόσθιου τμήματος του οφθαλμού και του αμφιβληστροειδή (μέσω τεχνολογίας SLO), όπως επίσης προεπισκόπηση του SOCT. Η οθόνη μέτρησης προσφέρει τον πλήρη έλεγχο του SOCT με δυνατότητα αλλαγής των ρυθμίσεων της εξέτασης, ευθυγράμμισης και εστίασης.\nΗ τεχνολογία SLO επιτρέπει τον ακριβή επανέλεγχο του ασθενή χρησιμοποιώντας το ίδιο σημείο και παραμέτρους σάρωσης.\nΗ συσκευή διαθέτει τις παρακάτω αναλύσεις:\nMacula glaucoma analysis\nΔιαστάσεις σάρωσης 10x10mm\nΔιαστάσεις σάρωσης από 3x3 έως 10x10mm\nΔιαστάσεις σάρωσης 6x6mm\n*με προσαρμογέα (προαιρετικά)


Δείτε πως θα είναι ο άνθρωπος σε 100.000 χρόνια... [photo] » Global News\nGlobal News » Ειδήσεις » Δείτε πως θα είναι ο άνθρωπος σε 100.000 χρόνια... [photo]\nΈνας ερευνητής περιγράφει τις αλλαγές που θα επέλθουν στην εμφάνιση των ανθρώπων σε 100.000 χρόνια από σήμερα. Ο ανθρώπινος εγκέφαλος των ανθρώπων είναι σήμερα τρεις φορές μεγαλύτερος από αυτόν των προγόνων μας, ενώ όσο αυτός μεγάλωνε στο πέρασμα των χρόνων, τόσο μεγάλωνε και το κρανίο τους με τα χαρακτηριστικά να γίνονται πιο επίπεδα. Στο ερώτημα πώς θα μοιάζει αυτό σε 100.000 χρόνια από τώρα, κλήθηκε να απαντήσει ο ερευνητής Nickolay Lamm από το πανεπιστήμιο Washington. Όπως λοιπόν δηλώνει ο κ. Lamm οι αλλαγές θα είναι απόλυτα εναρμονισμένες με τις αλλαγές που θα έχουν προκληθεί στο εξωτερικό περιβάλλον, έτσι ώστε να είμαστε σε θέση να επιβιώσουμε. Καταρχήν, όπως, αναφέρει, το μέτωπό μας θα συνεχίσει να μεγαλώνει ανάλογα και με το μέγεθος του εγκεφάλου. Επίσης, τα μάτια μας θα γίνονται αισθητά μεγαλύτερα έτσι ώστε να βλέπουμε καλύτερα, καθώς οι άνθρωποι θα ζουν σε πιο σκιερά περιβάλλοντα μακριά από τον ήλιο. Όσο για το δέρμα μας αυτό θα είναι πιο σκούρο σε απόχρωση για να μην είναι τόσο ευάλωτο στην υπεριώδη ακτινοβολία του ηλίου. Μεγαλύτερα θα είναι επίσης τα ρουθούνια για να μπορούμε να αναπνέουμε καλύτερα και να επιβιώσουμε σε άλλους πλανήτες. Μάλιστα ο ερευνητής για να δώσει στο κοινό μια πιο σαφή εικόνα του πώς θα έχουμε μεταμορφωθεί σε 100.000 χρόνια έδωσε στη δημοσιότητα και σχετικές φωτογραφίες.Via: Ειδήσεις Related: "Δείτε πως θα είναι ο άνθρωπος σε 100.000 χρόνια... [photo]" ↓\nΑυτά είναι τα ΑΣΧΗΜΑ νέα για τους άντρες!\nH μεγάλη αποκάλυψη: Γιατί πεθαίνουν πολλοί celebrities φέτος;


Αγωνία για το Κέντρο Περίθαλψης Άγριων Ζώων | Green Agenda\nΑρχική›ΠΕΡΙΒΑΛΛΟΝ›Αγωνία για το Κέντρο Περίθαλψης Άγριων Ζώων\nΑπαράδεκτη είναι η κατάσταση που επικρατεί τους τελευταίους μήνες στο Ελληνικό Κέντρο Περίθαλψης Άγριων Ζώων στην Αίγινα. Αυτοψίες που πραγματοποιήθηκαν από φιλοζωικές οργανώσεις αλλά και το υπουργείο Περιβάλλοντος αποκαλύπτουν ότι στο κέντρο επικρατεί η εγκατάλειψη, με δεκάδες ζώα και πουλιά, ορισμένα από τα οποία απειλούμενα, να κινδυνεύουν από τον υποσιτισμό και τις κακές συνθήκες υγιεινής. Μόνη διέξοδος φαίνεται να είναι η άμεση απομάκρυνση των ζώων, η οποία καθυστερεί για άγνωστη αιτία.\nΣύμφωνα με την εφημερίδα «Καθημερινή», η οργάνωση ΑΝΙΜΑ (Σύλλογος Προστασίας και Περίθαλψης Αγριας Ζωής) πραγματοποίησε προ ημερών νέα αυτοψία στις εγκαταστάσεις του ΕΚΠΑΖ στην Αίγινα. Οπως διαπίστωσε το κλιμάκιο, που αποτελούνταν από κτηνιάτρους και ανθρώπους με εμπειρία στη διαχείριση τραυματισμένων ζώων, οι εγκαταστάσεις εμφανίζουν πλέον εικόνα εγκατάλειψης. «Η οσμή ήταν αποπνικτική λόγω της ύπαρξης σκουπιδιών, χαρτόκουτων, ακάθαρτων κλωβών μεταφοράς ζώων, περιττωμάτων ζώων και μουχλιασμένων τροφών», αναφέρουν. «Οι μεταλλικοί κλωβοί της μονάδας εντατικής νοσηλείας είναι καλυμμένοι με στρώματα περιττωμάτων που έχουν σωρευτεί λόγω έλλειψης καθαρισμού (...). Το χειρουργείο εμφανίζει εικόνα πλήρους εγκατάλειψης, ενώ εντός αυτού ανευρέθηκαν μηχανήματα σημαντικής χρηματικής αξίας».\nΑνάλογα ήταν και τα συμπεράσματα κλιμακίου ελέγχου του υπουργείου Περιβάλλοντος (Τμήμα Διαχείρισης Άγριας Ζωής και Θήρας) που επισκέφθηκε τον περασμένο Δεκέμβριο το κέντρο. Σύμφωνα με πληροφορίες που επικαλείται η εφημερίδα, στην έκθεση αυτοψίας περιγράφεται η ίδια εικόνα εγκατάλειψης του κέντρου στο οποίο φιλοξενούνταν 122 ζώα.\nΣτο ίδιο δημοσίευμα σημειώνεται ότι το υπουργείο Περιβάλλοντος έστειλε νέο κλιμάκιο στις 29 Ιουνίου για την πραγματοποίηση αυτοψίας. Το υπουργείο ωστόσο γνωρίζει την κατάσταση εδώ και μήνες, αλλά για άγνωστο λόγο δεν έχει ακόμα επιτρέψει την απομάκρυνση των ζώων. Προ ημερών στην υπόθεση παρενέβη και η Ελληνική Ορνιθολογική Εταιρεία, που προειδοποίησε το ΥΠΕΝ ότι αρκετά από τα φιλοξενούμενα είδη κινδυνεύουν άμεσα να πεθάνουν.\nTagsάγρια ζωήΑθήναΑπειλούμενα είδηΑττικήΕΚΠΑΖΕλληνική Ορνιθολογική Εταιρείαπεριβαλλοντική προστασίαπερίθαλψη άγριων ζώωνπουλιάπροστατευόμενα είδηΥΠΕΝφιλοζωικές οργανώσεις\nΔασικές πυρκαγιές: Νέο μήνυμα για την προστασία ...


Η πρώτη φωτογραφία της κόρης των Brangelina από την ταινία που παίζει με την μαμά της! - Tlife.gr\n14.03.2014 | 10:22\nΗ πρώτη φωτογραφία της κόρης των Brangelina από την ταινία που παίζει με την μαμά της!\nΗ Maleficent είναι μια πανέμορφη και αγνή νεαρή κοπέλα. Μεγαλώνει στο δάσος, σε ένα φιλήσυχο βασίλειο και η ζωή της είναι ειδυλλιακή. Μέχρι που η ειρήνη στη χώρα διαταράσσεται, όταν ένα απειλητικό στράτευμα εισβάλλει στο βασίλειο. Η Maleficent αποδεικνύεται η πιο ισχυρή προστάτιδα της πατρίδας της, όμως το τίμημα είναι μεγάλο. Προδομένη η Maleficent, γίνεται σκληρή και εκδικητική. Έτσι, καταλήγει να καταραστεί την νεογέννητη κόρη του νέου βασιλιά. Στην πορεία, όμως, η Maleficent θα συνειδητοποιήσει ότι το μικρό κορίτσι μπορεί να εξασφαλίσει την ειρήνη στο βασίλειο και ίσως και την πραγματική ευτυχία της ίδιας της Maleficent.


Αγρίνιο: Έναρξη της σχολής γονέων της Ι. Μητροπόλεως - Εκδηλώσεις | AgrinioTimes\nΑρχική » Πολιτισμός » Εκδηλώσεις » Αγρίνιο: Έναρξη της σχολής γονέων της Ι. Μητροπόλεως\nΟ κ. Θεοφάνης Μαλκίδης γεννήθηκε στην Αλεξανδρούπολη από γονείς πρόσφυγες από την Αδριανούπολη της Ανατολικής Θράκης. Σπούδασε οικονομικές επιστήμες, παιδαγωγικά και κοινωνιολογία.\nΕίναι διδάκτωρ Κοινωνικών και Πολιτικών Επιστημών του Παντείου Πανεπιστημίου και μέλος της Διεθνούς Ένωσης Ακαδημαϊκών για τη Μελέτη των Γενοκτονιών, η οποία το 2007 αναγνώρισε τη Γενοκτονία των Ελλήνων, των Αρμενίων και των Ασσυρίων.


Ολοένα και μεγαλύτερες οι πλημμύρες στην Ευρώπη τα τελευταία 150 χρόνια – Άποψη Τώρα\nΟλοένα και μεγαλύτερες οι πλημμύρες στην Ευρώπη τα τελευταία 150 χρόνια\nΟι πλημμύρες στην Ευρώπη εμφανίζουν διαχρονικά το διπλό πρόσωπο του Ιανού κατά τα τελευταία 150 χρόνια.\nΑπό τη μια, σύμφωνα με μια νέα διεθνή επιστημονική μελέτη, αυξάνονται συνεχώς οι πλημμυρισμένες εκτάσεις, από την άλλη όμως συνεχώς μικραίνει ο αριθμός των θυμάτων. Επίσης, ενώ το ύψος των οικονομικών ζημιών από τις πλημμύρες αυξάνεται σε απόλυτο αριθμό, μειώνεται συνεχώς ως ποσοστό του ΑΕΠ.\nΔιαπιστώθηκε ότι σε όλη την Ευρώπη υπάρχει διαχρονικά αύξηση στις εκτάσεις που πλημμυρίζουν από τα νερά. Από την άλλη όμως, παρότι από το 1870 έως το 2016 ο πληθυσμός της Ευρώπης έχει αυξηθεί κατά 130% και οι κατοικημένες αστικές περιοχές πάνω από 1.000%, τα ανθρώπινα θύματα από τις πλημμύρες μειώνονταν με μέσο ετήσιο ρυθμό 1,4% έως το 1 950.\nΑπό τότε μέχρι σήμερα, η μέση ετήσια μείωση των θυμάτων είναι ακόμη μεγαλύτερη (4,3%).\nPREVIOUS Previous post: Οι Ελληνες οδηγοί δεν κλείνουν το κινητό -Σε μία εβδομάδα κόπηκαν 748 κλήσεις\nNEXT Next post: Τριανταφυλλίδης: Το Γοργόνες και Μάγκες ήταν θλιβερό θέαμα, ήθελα να βάλω τα κλάματα


Τύποι συνημμένων σκίασης λαμπτήρων\nΥπάρχουν πολλά περισσότερα για να πάρει μια σκιά λάμπα από ό, τι συναντά το μάτι. Πρέπει να αποφασίσετε ποιο στυλ θα ταιριάζει με το ντεκόρ σας. Στη συνέχεια, θα πρέπει να επιλέξετε μια σκιά συμβατή με τον τύπο του προσαρτήματος ή τον εγκαταστάτη στη λάμπα. Επίσης, πρέπει να βρείτε το σωστό μέγεθος σκιάς. θα πρέπει να κατέβει αρκετά χαμηλά για να καλύψει τον διακόπτη. Πρέπει επίσης να λαμβάνεται υπόψη η προβλεπόμενη χρήση του λαμπτήρα. Για παράδειγμα, εάν η λάμπα θα χρησιμοποιηθεί κυρίως για ανάγνωση, η σκιά του λαμπτήρα θα πρέπει να είναι ευρύτερη από την κανονική για να δώσει το μέγιστο φωτισμό.\nΟ τοποθέτης αράχνης στηρίζεται σε μια διάταξη με σπείρωμα στην κορυφή ενός λαμπτήρα και η σκιά του λαμπτήρα ασφαλίζεται από ένα λεγόμενο "φινίρισμα". Αυτές οι αποχρώσεις έρχονται σε μεγέθη που κυμαίνονται από 7 ίντσες έως 1 πόδι στην κορυφή και το πλάτος του συχνά καθορίζει το βάθος του. Βεβαιωθείτε ότι η σκιά του λαμπτήρα κατεβαίνει αρκετά μακριά για να καλύψει τη λάμπα. δεν πρέπει να είναι ορατή από οποιαδήποτε άλλη καρέκλα στο δωμάτιο.\nΠολλοί λαμπτήρες είναι διαμορφωμένοι κατά τέτοιο τρόπο ώστε θα πρέπει να αφαιρέσετε τη λάμπα για να επισυνάψετε τη σκιά του λαμπτήρα. Αυτοί οι λαμπτήρες είναι εξοπλισμένοι με ένα UNO τοποθέτηση είτε πάνω είτε κάτω από το βολβό, οπότε απαιτούν να αγοράσετε μια σκιά που το φιλοξενεί. Περαιτέρω περιπλέκει την αγορά σας είναι ότι υπάρχουν δύο τύποι εξαρτημάτων UNO: push-on ή με σπείρωμα. Με μια λάμπα που απαιτεί ένα σπειροειδές εξάρτημα UNO, θα πρέπει να ασφαλίσετε τη σκιά του λαμπτήρα στρέφοντας το εξάρτημα σκίασης γύρω από το συγκρότημα βάσης του λαμπτήρα. Εάν δεν υπάρχει σπείρωμα, απλώς σπρώξτε προς τα κάτω το εξάρτημα UNO στη διάταξη του λαμπτήρα κάτω ή πάνω από τον λαμπτήρα. Μόλις το κάνετε, αντικαταστήστε το βολβό και είστε καλό να πάτε.\nΠολλές αποχρώσεις των λυχνιών ασφαλίζονται με την αποκοπή τους πάνω στον ίδιο τον λαμπτήρα, αλλά αυτές βρίσκονται κυρίως σε φώτα οροφής ή πολυέλαιο. Ανεξάρτητα από τον τύπο του λαμπτήρα, είναι σημαντικό να συμμορφώνεστε με την ισχύ του λαμπτήρα σύμφωνα με τις προδιαγραφές της σκιάς. Εάν η ισχύς είναι πολύ υψηλή, θα μπορούσατε να προκαλέσετε πυρκαγιά.\nDo It Yourself - Τις Καλύτερες Βιοτεχνίες : Τύποι συνημμένων σκίασης λαμπτήρων © 2019. All Rights Reserved.


ΣΩΜΑΤΕΙΑ - ΦΟΡΕΙΣ ΠΕΡΑΜΑΤΟΣ: Κινητοποίηση ενάντια στα «καζάνια του θανάτου» την Πέμπτη 29 Μάρτη - Ναυτεργατική\nΣΩΜΑΤΕΙΑ – ΦΟΡΕΙΣ ΠΕΡΑΜΑΤΟΣ: Κινητοποίηση ενάντια στα «καζάνια του θανάτου» την Πέμπτη 29 Μάρτη\n27 Μαρτίου 2018 3 Απριλίου 2018\nΣε κινητοποίηση την Πέμπτη 29 Μάρτη, στην πλατεία Ηρώων στο Πέραμα στις 12 μ., ενάντια στην επαναλειτουργία των «καζανιών του θανάτου» προχωρούν σωματεία και φορείς του Περάματος, μετά από κάλεσμα της Ένωσης Συλλόγων Γονέων Περάματος.\nΣε σύσκεψη που έγινε χθες Δευτέρα 26 Μάρτη, με θέμα την οργάνωση του αγώνα συμμετείχαν ο Σύλλογος Εκπαιδευτικών ΠΕ Κερατσινίου – Περάματος «Ν. Πλουμπίδης», η ΕΛΜΕ Πειραιά, το Συντονιστικό Αγώνα Σχολείων Πειραιά, ο Σύλλογος Εργαζόμενων Δήμου Περάματος, το Σωματείο Καθαριστριών – Καθαριστών Πειραιά, το Συνδικάτο Μετάλλου Αττικής, η ΠΕΜΕΝ, ο «ΣΤΕΦΕΝΣΩΝ», η ΠΕΕΜΑΓΕΝ, η ΠΕΣ-ΝΑΤ, ο Σύνδεσμος Εμποροϋπαλλήλων και Ιδιωτικών Υπαλλήλων Πειραιά, το Συνδικάτο Επισιτισμού -Τουρισμού Παράρτημα Πειραιά, η Ένωση Συνταξιούχων ΙΚΑ Πειραιά και ο Γυναικείος Σύλλογος Περάματος «Εστία της Γυναίκας» (μέλος της ΟΓΕ).\nΣτο κάλεσμα για την κινητοποίηση η Ένωση Γονέων αναφέρει:\n«Η κατασκευή της νέας προβλήτας πετρελαιοειδών στην άκρη της Προβλήτας ΙΙΙ φέρνει το θέμα των “καζανιών του θανάτου” στην επικαιρότητα. Οι εταιρείες πετρελαιοειδών κινούνται με σκοπό την επαναλειτουργία τους. Ήδη από το καλοκαίρι του 2017 που έχουν αρχίσει εργασίες επισκευής, οι οσμές γίνονται όλο και εντονότερες.\nΔεν είναι ένα καινούργιο θέμα για το Πέραμα. Για δεκαετίες ο λαός του Περάματος έδινε μάχη για το κλείσιμο των “καζανιών του θανάτου”. Με την πίεση του κινήματος καταφέραμε τη διακοπή της χρήσης τους τις δυο τελευταίες δεκαετίες. Όμως με βάση το νέο επενδυτικό σχέδιο της COSCO για τον ΟΛΠ φαίνεται να υπάρχει κινητικότητα εταιρειών πετρελαίου και ενδιαφέρον της COSCO για την επαναλειτουργία τους.\nΟι συνέπειες και οι κίνδυνοι σε ενδεχόμενη επαναλειτουργία θα είναι τεράστιες. 114 καζάνια γεμάτα πετρέλαιο δημιουργούν μια βόμβα στο κέντρο της πόλης, επάνω στο δρόμο που είναι ο μοναδικός δρόμος διαφυγής σε περίπτωση ατυχήματος – εγκλήματος, πολύ κοντά σε σχολεία, στα οποία φοιτούν πάνω από 1.000 μαθητές και εκπαιδευτικοί.\nΠοιος μπορεί να μας διασφαλίσει ότι δεν θα συμβεί τέτοιο έγκλημα; Το πολύ πρόσφατο “ατύχημα” με το δεξαμενόπλοιο “Αγία Ζώνη ΙΙ” αποδεικνύει την ωμή πραγματικότητα. Όσο κριτήριο θα είναι το κέρδος των επιχειρηματικών ομίλων, τα μέτρα ασφαλείας θα θεωρούνται κόστος. Από εκεί πηγάζει ο μεγάλος κίνδυνος.\nΗ σημερινή δημοτική αρχή ΣΥΡΙΖΑ – ΑΝΕΛ έχει τεράστιες ευθύνες. Ο δήμαρχος Περάματος, κ. Λαγουδάκης, συμμετέχοντας στο τελευταίο Διοικητικό Συμβούλιο του ΟΛΠ πριν την ιδιωτικοποίησή του, συμφώνησε στην είσοδο και λειτουργία ενός τεράστιου μονοπωλίου. Σήμερα χειροκροτεί για το νέο επενδυτικό σχέδιο που “βάζει σε λειτουργία τα πετρελαιοειδή”. Κάποιες χλιαρές διαφωνίες δεν αλλάζουν την ουσία του ζητήματος.\nΔεν τους έχουμε καμία εμπιστοσύνη! Έχουν δείξει πόσο υπολογίζουν τα παιδιά, τις οικογένειες, το λαό του Περάματος. Τι να πρωτοπεί κανείς:\nΓια την υποσυντήρηση των σχολείων; Με ταβάνια έτοιμα να πέσουν στα κεφάλια των μαθητών, χωρίς κανένα ενδιαφέρον για μια σειρά εργασίες που πρέπει να γίνουν.\nΓια τις παιδικές χαρές; Πέρασε ένας χρόνος από το τελευταίο δημοτικό συμβούλιο που ο δήμαρχος κ. Λαγουδάκης είχε υποσχεθεί ότι θα τις έφτιαχνε και μέχρι σήμερα δεν έχει γίνει απολύτως τίποτα.\nΑκόμα και αυτό το συσσίτιο, που το ξεκίνησαν πριν δύο χρόνια άρον – άρον, χωρίς τραπεζαρίες, χωρίς τραπεζοκόμους, γιατί “λυπήθηκαν τους μαθητές του Περάματος που πεινάνε”, μέχρι στιγμής δεν έχει ξεκινήσει και από ό,τι φαίνεται δεν πρόκειται. Αναρωτιόμαστε τι έγινε, χόρτασαν οι μισοί μαθητές του Περάματος που το έπαιρναν και δεν το έχουν πια ανάγκη;\nΣε καμία περίπτωση δεν δεχόμαστε το δίλημμα “μεροκάματο” ή “καζάνια του θανάτου και μεγάλης όχλησης βιομηχανικές εγκαταστάσεις”. Δηλαδή από τη μια μεροκάματα με μισθούς ψίχουλα, χωρίς συνθήκες υγιεινής και ασφάλειας και από την άλλη η επαναλειτουργία των καζανιών με τους φοβερούς κινδύνους που αυτά εγκυμονούν.\nΕμείς οι εργαζόμενοι γονείς, που δεν θα υποχωρήσουμε κάτω από την πίεση της ανεργίας και της ανέχειας. Ένα τέτοιο μεροκάματο δεν λύνει τα τεράστια προβλήματα που αντιμετωπίζουμε στα σπίτια μας, ούτε αναιρεί ότι κάθε εργαζόμενος πρέπει να παλέψει ενάντια στους βάρβαρους όρους εργασίας και την καταστροφή της πόλης όπου ο ίδιος και η οικογένειά του ζει.\nΣήμερα είναι μονόδρομος η πάλη ενάντια στην επαναλειτουργία των καζανιών. Μια πάλη που πρέπει να συνδυαστεί με την πάλη για καλύτερους μισθούς, συνθήκες υγιεινής και ασφάλειας, Συλλογικές Συμβάσεις Εργασίας, Κοινωνική Ασφάλιση.\n– Να κλείσουν όλα τα καζάνια του θανάτου τώρα. Καμία επαναλειτουργία τους. Απομάκρυνσή τους από οποιαδήποτε κατοικημένη περιοχή. Να παρθούν ειδικά μέτρα ώστε να μην επηρεάζουν τον περιβάλλοντα χώρο.\n– Δεν δεχόμαστε να είναι το μέλλον των παιδιών μας η υποβάθμιση της πόλης μας, με κίνδυνο κάθε ώρα και στιγμή για ατύχημα, με μεροκάματα πείνας και άθλιες συνθήκες υγιεινής και ασφάλειας για τους εργαζόμενους γονείς τους. Δεν θα χάσουμε εμείς για να κερδίζουν οι πολυεθνικές.\n– Θέλουμε η πόλη μας να έχει ελεύθερους χώρους, να έχει παιδικές χαρές και γήπεδα, να τα αξιοποιούν τα παιδιά μας, οι οικογένειές μας. Να μπορούμε να έχουμε πρόσβαση κάθε στιγμή στην παραλία.\n– Δεν θα αφήσουμε κανέναν να παίξει με τις ζωές μας και τις ζωές των παιδιών μας. Όλοι στον αγώνα».